Bakı az qala suyun “altında” qaldı… – YENİLƏNİB – (1) – EtikXəbər\nBakı az qala suyun “altında” qaldı… – YENİLƏNİB – (1)\nEkologiya və Təbii Sərvətlər Nazirliyinin Milli Hidrometeorologiya Departamenti sentyabrın 22-si axşamdan 23-ü səhərədək müşahidə olunmuş faktiki hava şəraitini açıqlayıb.\nDepartamentdən Etikxeber.az-a bildiriblər ki, sentyabrın 22-si hava gündüz əsasən yağmursuz keçib, lakin 22-si axşamdan 23-ü səhərədək şimşək çaxıb, arabir yağış yağıb, bəzi şimal və qərb rayonlarında leysan xarakterli intensiv olub.\nBakıya 21, Oğuza 31, Qəbələyə 28, Kişçaya (Şəki) 27, Ordubada 22, Mingəçevirə 15 millimetr yağıntı düşüb.\nBakıda və Abşeron yarımadasında sentyabrın 23-də arabir yağış yağacağı gözlənilir. Bəzi yerlərdə leysan xarekterli olacağı, şimşək çaxacağı ehtimalı var. Cənub-şərq küləyi əsəcək, sürəti saniyədə 5-10 metr təşkil edəcək. Havanın temperaturu gündüz 22-24°, axşam 20° isti olacaq.\nSentyabrın 24-də havanın dəyişkən buludlu olacağı, arabir tutulacağı proqnozlaşdırılır. Gecə və səhər bəzi yerlərdə yağış yağacağı, şimşək çaxacağı ehtimalı var. Hava gündüz əsasən yağmursuz keçəcək. Şimal-şərq küləyi əsəcək, saniyədə 3-8 metr təşkil edəcək.\nHavanın temperaturunun gecə 16-19°, gündüz 23-26° isti olacağı bildirilir.\nXəbərdarlığa görə, sentyabrın 23-də Bakıda və Abşeron yarımadasında arabir yağış yağacağı gözlənilir. Gecə və səhər bəzi yerlərdə leysan xarekterli olacağı ehtimalı var. Havanın temperaturu 2-4° enəcək.\nAzərbaycanın rayonlarında sentyabrın 23-də bəzi yerlərdə şimşək çaxacağı, arabir yağış yağacağı gözlənilir. Ayrı-ayrı yerlərdə leysan xarakterli intensiv olacağı, dolu düşəcəyi ehtimalı var. Qərb küləyi əsəcək, sürəti saniyədə 5-10 metr təşkil edəcək, ayrı-ayrı yerlərdə arabir 18-23 metrədək güclənəcək. Havanın temperaturu gecə 14-19°, gündüz 23-28° isti, dağlarda gecə 6-11°, gündüz 13-18° isti olacaq.\nXəbərdarlığa əsasən, sentyabrın 24-ü gündüzədək ölkə ərazisində qeyri-sabit hava şəraitinin davam edəcəyi, bəzi yerlərdə şimşək çaxacağı, arabir yağış yağacağı gözlənilir. Ayrı-ayrı yerlərdə leysan xarakterli intensiv olacağı, dolu düşəcəyi ehtimalı var. Qərb küləyinin sürəti saniyədə 15-20 metr təşkil edəcək, ayrı-ayrı yerlərdə arabir 23-25 metrədək güclənəcək. Çaylarda sululuğun artacağı, bəzi dağ çaylarından qısamüddətli daşqın və sel keçəcəyi ehtimal olunur. Havanın temperaturu 3-5° enəcək.\nÖlkə ərazisində sentyabrın 24-ə gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, havanın Bakıda və Abşeron yarımadasında dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin gecə və səhər bəzi yerlərdə yağış yağacağı, şimşək çaxacağı ehtimalı var.\nŞimal-şərq küləyi əsəcək.\nHavanın temperaturu gecə 17-19°, gündüz 23-25° isti təşkil edəcək.\nNaxçıvan Muxtar Respublikasında hava əsasən yağmursuz keçəcək. Lakin gecə bəzi yerlərdə şimşək çaxacağı, yağış yağacağı gözlənilir.\nTemperatur gecə 8-13°, gündüz 23-28° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən-Gədəbəy rayonlarında gecə və səhər bəzi yerlərdə şimşək çaxacağı, arabir yağış yağacağı, gündüz tədricən kəsiləcəyi gözlənilir.\nHavanın temperaturunun gecə 6-11°, gündüz 13-18° isti olacağı gözlənilir.\nQazax, Gəncə, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz olacaq. Lakin gecə bəzi yerlərdə şimşək çaxacağı, yağış yağacağı ehtimalı var.\nHavanın temperaturu gecə 12-17°, gündüz 22-27° isti təşkil edəcək.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında gecə və səhər bəzi yerlərdə şimşək çaxacağı, arabir yağış yağacağı, gündüz tədricən kəsiləcəyi gözlənilir. Qərb küləyi əsəcək.\nTemperatur gecə 10-15°, gündüz 19-24° isti, dağlarda gecə 3-8°, gündüz 10-15° isti olacaq.\nMərkəzi-Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan, Neftçala rayonlarında əsasən yağmursuz hava şəraiti proqnozlaşdırılır. Lakin gecə bəzi yerlərdə şimşək çaxacağı, yağış yağacağı gözlənilir.\nHavanın temperaturu gecə 14-19°, gündüz 26-31° isti təşkil edəcək.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Gecə bəzi yerlərdə şimşək çaxacağı, yağış yağacağı gözlənilir.\nTemperaturun gecə 17-19°, gündüz 23-26° isti, dağlarda gecə 8-13° isti , gündüz 15-20° istilik təşkil edəcəyi ehtimal olunur.\nBölgələrdə qərb küləyinin əsəcəyi proqnozlaşdırılır.\nQeyd edək ki, Bakıda səhər saat 9-11 radələrində fasilələrlə yağan yağış şəhərdə xeyli ciddi problemlər və fəsadlar yaradıb.\nHətta, bəzi yerlərdə marşrut avtobuslarının içlərinəcən yağış və kanalizasiya suları ilə dolub…\nYağışlı hava şəraiti ilə əlaqədar bir sıra küçə və prospektlərdə nəqliyyatın hərəkətində çətinliklər yaranıb.\nBu barədə isə mətbuata açıqlamasında Bakı Nəqliyyat Agentliyinin (BNA) mətbuat katibi Mais Ağayev məlumat verib.\nO,qeyd edib ki, bu səbəbdən də bir sıra küçə və prospektlərdə sıxlıq yaranıb:\n“Ziya Bünyadov prospektinin Əhməd Rəcəbli küçəsi ilə kəsişməsində, Əhməd Rəcəbli küçəsində, Bakıxanov küçəsinin Səməd Vurğun küçəsi ilə kəsişməsindən Rəşid Behbudov küçəsi ilə kəsişməsinədək olan hissəsində (bu hissədə hərəkət tam dayandırılıb), Neftçilər prospekti Dəniz vağzalı istiqaməyində nəqliyyatın hərəkətində sıxlıq var. Yollardakı vəziyyətlə bağlı müvafiq qurumlara məlumat verilib və hazırda zəruri olan tədbirlər görülür”.\nİranın cavabı çox ağır olacaq – RUHANİDƏN XƏBƏRDARLIQ VƏ TƏHDİD\nGürcüstanda 25 nəfərin prezidentliyə namizədliyi qeydə alındı…


Xocalı rayon İcra Hakimiyyəti başçısı yanında növbəti şura iclası keçirildi. - Xəbərlər - XOCALI RAYON Icra Hakimiyyəti\nXocalı rayon İcra Hakimiyyəti başçısı yanında növbəti şura iclası keçirildi.\n15 may 2019-cu il tarixdə Xocalı rayon İcra Hakimiyyəti başçısı yanında Şura iclası keçirildi. Şura iclasında Prezident Administrasiyasının məsul işçisi cənab Ağa-Əli Əhmədov, Xocalı rayon İcra Hakimiyyətinin başçısı cənab Şahmar Usubov, şura üzvləri, idarə, müəssisə rəhbərləri və rayon ziyalıları iştirak etdilər. Şura iclasında Xocalı Dövlət Aqrar İnkişaf Mərkəzinin direktoru Habil Rzaquliyevin və Xocalı Rayon Mərkəzi Xəstəxananın baş həkimi Aqil Məmmədovun arayışları dinlənildi.\nƏvvəlcə avtomobil qəzasında faciəli şəkildə dünyasını dəyişən Xocalı Rayon İcra Hakimiyyəti Başçısı Aparatının baş mütəxəssisi, sürücü Əliyev Rauf İsmayıl oğlunun ruhu bir dəqiqəlik sükutla yad edildi.\nXocalı rayonundan olan məcburi köçkünlər üçün Goranboy rayonu ərazisində inşa edilmiş qəsəbələrdə məskunlaşmış məcburi köçkünlərin baramaçılığın inkişafına cəlb edilməsi məqsədilə 2016-cı ildən etibarən Aşağı -Ağcakənd qəsəbəsində 2018-ci ilə qədər 25500 ədəd tut tingi bağ şəklində əkilərək hazır vəziyyətə gətirilmişdir. Respublikamızda baramaçılığın inkişaf etdirilməsi ilə əlaqədar ölkə Prezidentinin tapşırığına əsasən 2018-ci ildə Xocalı rayonundan olan 2 məcburi köçkün ailəsi tərəfindən 500 kiloqram barama istehsalına qarşı 637 kiloqram barama istehsal edilərək “Şəki İpək” ASC-ə təhvil verilmişdir. 2019-cu il üçün hərəsi 19 qram olan 37 ədəd barama qutusu əhaliyə verilmiş və 1500 kq barama istehsalı qarşıya məqsəd qoyulmuşdur. 2018-ci il ərzində 45 nəfər daimi işlə təmin olunmuşdur. 2018-ci il ərzində 186 nəfər işaxtarana, 51 nəfər orta məktəblərin yuxarı sinif şagirdlərinə peşəyönümü məsləhəti verilmişdir.\nAzərbaycan Respublikası Prezidenti cənab İlham Əliyevin “Əhalinin Özünüməşğulluğu”nun təmin olunması sahəsində əlavə tədbirlər haqqında 7 aprel 2016-cı il tarixli Sərəncamının həyata keçirilməsi məqsədi ilə 2018-ci ildə aztəminatlı ailələr arasından həssas qurupa aid olan 58 nəfəri seçilərək təlimlərə cəlb olunmuşdur. Cəlb olunanların hər biri məcburi köçkündür. Onlardan 54 nəfərinin biznes planı Dövlət Məşğulluq Xidmətinin nümayəndələrindən təşkil edilmiş komissiya tərəfindən müsbət qiymətləndirilmişdir. Bunlardan 1 nəfəri şirniyyat sexi, 1 nəfəri avtomobil təmiri sexi, bir nəfəri dərziçilikdir. Digərləri heyvandarlıq təsərrüfatına üstünlük vermişdilər və həmin şəxslərdən 47 nəfəri 2019-cu ilin yanvar ayında biznes planlarına uyğun olaraq aktivlərlə təmin olunmuşdur.\n2019-cu ilin I rübü ərzində 4 nəfər daimi işlə təmin olunmuşdur. 2019-cu ilin I rübü ərzində 61 nəfər işaxtarana, 51 nəfər orta məktəblərin yuxarı sinif şagirdlərinə peşəyönümü məsləhəti verilmişdir.\n2019 –cu ildə Aşağı Ağcakənd qəsəbəsində 150 nəfər işçinin çalışacağı xalça sexi sakinlərimizin istifadəsinə veriləcəkdir. Yuxarıda qeyd edildiyi kimi işləmək istəyən, amma toxumağı bacarmayan insanlar üçün mərkəz tərəfindən kurs təşkil ediləcək və onlara kursa gəldikləri müddətdə aylıq 180 manat təhsil təqaüdü veriləcəkdir. İşləmək arzusunda olan şəxslərdən 80 nəfərinin müraciəti qeydiyyata alınmışdır və bu proses davam etdirilir.\n2019-cu ilin I rübü ərzində aztəminatlı ailələr arasından həssas qrupa aid olan 15 nəfər seçilərək “ Özünüməşğulluğu”nun təlimlərinə cəlb olunmuşdur.\n2019 –cu ilin birinci rübü ərzində "DOST" iş mərkəzi tərəfindən ölkə üzrə 35000 nəfər vətandaş ictimai işlərə cəlb olunmuşdur ki, buda əhalinin rifah halının yaxşılaşdırılmasına öz töhfəsini vermişdir. Bu il Xocalı rayonunda da bu qəbildən olan 32 yeni iş yerinin açılması nəzərdə tutulub ki, buda rayon əhalisinin aztəminatlı ailələrinin işlə təmin olunmasına böyük köməklik olacaqdır.\nSonra Xocalı Dövlət Aqrar İnkişaf Mərkəzinin direktoru Habil Rzaquliyev məruzə ilə çıxışında kənd təsərrüfatı sahəsində rayonumuzda görülən işləri diqqətə çatdırdı. Habil Rzaquliyev bildirdi ki, Azərbaycan Respublikası regionlarının 2019 – 2023 – cü illərdə sosial iqtisadi inkişafı Dövlət Proqramının icrasını təmin etmək məqsədi ilə Xocalı rayonunda da müəyyən işlər görülmüşdür. Belə ki, rayonun ərazisi işğal altında olduğuna baxmayaraq rayondan olan məcburi köçkünlərin kənd rayonlarının ərazisində və o cümlədən rayondan olan məcburi köçkünlər üçün inşa edilmiş qəsəbələrdə məskunlaşmış əhalinin kənd təsərrüfatı ilə məşğul olmalarını təmin etmək məqsədi ilə rayon İcra Hakimiyyəti başda olmaqla inzibati ərazi vahidləri üzrə icra nümayəndələri ilə birlikdə ardıcıl işlər həyata keçirilmişdir.Aqrar sektorda mövcud vəziyyətə dair rayon İcra Hakimiyyəti başçısına mütəmadi məlumatlar verilir.\nXocalı rayon əhalisi kompakt şəkildə Goranboy rayonunda məskunlaşdığı üçün bitkiçiliyin, heyvandarlığın, arıçılığın və baramaçılığın inkişafı sahəsində müəyyən işlərin görülməsi məqsədə uyğun hesab edilir. Belə ki, baramaçılığın inkişaf etdirilməsi üçün Goranboy rayon Aşağı Ağcakənd qəsəbəsində 2016 -cı ildən etibarən 2018-ci ilə qədər 25500 ədəd tut tingi bağ şəkilində əkilərək hazır vəziyyətə gətirilmişdir. Respublikamızda baramaçılığın inkişaf etdirilməsi ilə əlaqədar ölkə Prezidentinin tapşırıqlarına əsasən 2018-ci ildə Xocalı rayonundan olan 2 məcburi köçkün ailəsi tərəfindən 500 kiloqram barama istehsalına qarşı 637 kiloqram barama istehsal edilərək “Şəki İpək” ASC-ə təhvil verilmişdir. 2019-cu ildə isə 1500 kiloqram barama istehsalı qarşıya məqsəd qoyulmuşdur. Qax rayonu Damazlıq İpəkçilik Stansiyasından 703 qram ipək qurdu gətirilərək rayondan olan on ailəyə saxlamaqları üçün paylanılmışdır. Rayon əhalisinin kompakt şəkildə məskunlaşdığı ərzilərdə fındıq bağlarının salınması, şəkər çuğunduru və kartofçuluğun inkişaf etdirilməsi nəzərdə tutulmuşdur. Hal – hazırda rayon əhalisinə Goranboy rayon Aşağı Ağcakənd qəsəbəsində verilmiş pay torpaqlarda 2 hektar ərazidə fındıq bağı salınmışdır.\nHal – hazırda rayonumuzun balansında 4125 hektar daimi təhkim olunmuş I – II otrub torpaq sahəsi vardır. Həmin torpaq sahələrindən 3000,0 hektarı taxılçılığın inkişafı üçün fiziki və hüquqi şəxslərə uzunmüddətli icarəyə verilmişdir. 2018 – ci ildə rayonun hüquqi və fiziki şəxsləri tərəfindən 2785.8 hektar taxıl sahəsi əkilmişdir, məhsuldarlıq 20 sentiner olaraq 5571.6 ton məhsul toplanmışdır. 2019 – cu ilin məhsulu üçün rayondan olan hüquqi və fiziki şəxslər tərəfindən 2755 hektar buğda və 155 hektar sahədə isə arpa bitkiləri əkilmişdir. Aqrotexniki qaydalara uyğun olaraq bir dəfə yemləmə şəklində taxıl sahələrinə ammonium nitrat gübrəsinin verilməsi işi həyata keçirilmişdir. Rayon ərazisində taxıl əkini sahələrində zərərverici və xəstəliklər, alaq otlarına qarşı mübarizə tədbirlərinin vaxtında və keyfiyyətli aparılması üçün Xocalı DAİM tərəfindən yaradılmış monitorinq qrupu tərəfindən 2755 hektar payızlıq taxıl sahələrində siçanabənzər gəmiricilərə qarşı fitosanitar müşahidələr aparılmış və müşahidə zamanı 1115 hektar sahədə adi siçanın sirayətlənməsi müəyyən edilmiş və kimyəvi mübarizə tədbirləri həyata keçirilmişdir.\n2019 - cu ilin yazlıq bitkiləri üçün 84 hektar kartof, 32 hektar tərəvəz, 27 hektar sahədə isə günəbaxan bitkisi əkilmişdir. 2019 - cu ilin birinci rübündə iri buynuzlu mal – qaranın baş sayı 2800 baş, o cümlədən 1265 baş ana inək, xırda buynuzlu 12500 baş, bütün növlərdən olan quşların sayı 9500 baş, arı ailəsinin sayı isə 5945 olmuşdur. 2019-cu ilin birinci rübündə ət istehsalı 60.7 ton, süd istehsalı 296.4 ton, yumurta istehsalı 21 min ədəd olmuşdur.\nXocalı rayon Mərkəzi Xəstəxananın baş həkimi Aqil Məmmədov çıxışında rayonumuzda icbari tibbi sığorta haqqında keçirilən maarifləndirmə tədbirləri haqqında məlumat verdi. Aqil Məmmədov qeyd etdi ki, hər bir sahədə olduğu kimi səhiyyə sahəsində də, istər kadr islahatları, istərsə də əhalinin sağlamlığının qorunması üçün lazım olan islahatlar uğurla davam etdirilir. Ölkəmizdə icbari tibbi sığortanın tətbiqinə başlanması və pilot layihə kimi Ağdaş, Mingəçevir və Yevlax şəhərlərində yüksək nailiyyət əldə olunması deyilənlərin bariz nümunəsidir. İcbari tibbi sığortanın tənzimlənməsi məqsədi ilə 20 dekabr 2018- ci il tarixdə tibbi sığorta haqqında qanuna bir sıra dəyişikliklər edilmişdir. Qanuna edilmiş dəyişikliyə əsasən icbari tibbi sığorta üzrə xidmətlərin baza və əlavə hissələrdən ibarət olan xidmətlər zərfi çərçivəsində göstərilməsi nəzərdə tutulur. Xidmətlər zərfinin baza hissəsi ilkin səhiyyə xidmətinin, habelə təcili və təxirəsalınmaz tibbi yardım xidmətlərini əhatə edir. Sözügedən qanunun 15-10.1.1- ci maddəsinə əsasən xidmətlər zərfinin baza hissəsi üzrə sığorta haqqı 29 manat təşkil etməklə, dövlət büdcəsi tərəfindən maliyyələşdirilməsi nəzərdə tutulur. Qanunun 15-2 – ci maddəsindən göründüyü kimi, xidmətlər zərfinin baza hissəsinə münasibətdə Azərbaycan Respublikasının vətəndaşları, Azərbaycan Respublikasında daimi və ya müvəqqəti yaşayan əcnəbilər və vətəndaşlığı olmayan şəxslər sığorta olunan hesab edilir və bu isə o deməkdir ki, sadalanmış şəxslər baza hissəsində nəzərdə tutulmuş xidmətlərə dövlət büdcəsi hesabına təmin olunurlar. Cənab başçının tapşırığına uyğun olaraq, Başçının müavini, İctimai- siyasi və humanitar məsələlər şöbəsinin müdiri Lamiyə xanım Qarayevanın təşkilatçılığı ilə xəstəxanada tibb işçilərinin və yerli icra nümayəndələrinin rəhbərləri ilə birlikdə təbliğat və maarifləndirmə yönümlü tədbir keçirildi. Tədbirlər Planına uyğun olaraq icbari tibbi sığorta haqqında maarifləndirmə tədbirləri regionlarda əhali arasında mütəmadi olaraq aparılacaqdır.\nYekun olaraq çıxış edən Prezident Administrasiyasının məsul işçisi cənab Ağa-Əli Əhmədov Prezident İlham Əliyevin sədrliyi ilə Nazirlər Kabinetinin 2019-cu ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunan iclasında Cənab Prezidentimizin giriş və yekun nitqindən tezislər söylədi, rayonumuzda görülən işlərə münasibət bildirdi. Şura iclasının gündəliyinə daxil edilmiş məsələlər ilə bağlı görülən işlər və qarşıya qoyulmuş vəzifələrin icrasını təmin etmək məqsədi ilə aidiyyatı idarə və təşkilat rəhbərlərinə müvafiq tapşırıq və tövsiyələrini verdi.


İşğal altındakı şəhərlərimizi viran qoyan ermənilərin təfəkkürü orta əsr təfəkküründən daha barbardır - Tarixçi - PostNews.Az\nCümə axşamı, 3 Dekabr 2020 01:35\nİşğal altındakı şəhərlərimizi viran qoyan ermənilərin təfəkkürü orta əsr təfəkküründən daha barbardır – Tarixçi\nİstər 20 noyabr 2020-ci il tarixində düşməndən təmizlənən Ağdam şəhərinin, istərsə də daha əvvəl geri qaytardığımız Füzuli və Cəbrayılın tamamilə yox edilməsinin izlərini görmək mümkündür.\nPostNews.Az bildirir ki, bunu Trend-ə AMEA-nın Elm Tarixi İnstitutunun Elm tarixinin nəzəri və metodoloji problemləri şöbəsinin müdiri Bayram Quliyev deyib.\nOnun sözlərinə görə, orta əsrlərdə bu adi hal idi. Güclü imperiyalar yürüşlər təşkil edir, etiraz edən şəhərlər olardısa, həmin şəhəri yer üzündən silirdilər: “Lakin işğal olunan ərazidə əgər heç bir etiraza rast gəlmirdilərsə, onda dağıntılar törətməzdilər. Hazırda söhbət müasirləşməmiş imperiya təfəkküründən getmir, çağdaş dönəmimizdə özünə Azərbaycan torpağı hesabına dövlət qurmuş ermənilərdən gedir. Bu onu göstərir ki, hazırkı erməni barbar təfəkkürü orta əsrlərdəki təfəkkürlə belə müqayisə olunmayacaq dərəcədə rəzil durumdadır”.\nB.Quliyev qeyd edib ki, ermənilər sadəcə olaraq Ağdam şəhərindəki infrastrukturu, yaşayış məntəqələrini, nisbətən yaxın zamanda inşa olunmuş Çay Evini və dünyada öz unikallığı ilə seçilən Çörək Muzeyini dağıtmayıblar, eləcə də orta əsrlərə dair xeyli sayda tarixi abidələrimizi də məhv ediblər. Bunlara misal olaraq XII yüzilliyə aid Hətəm Məlik qalasını, XV yüzilliyə aid sərdabəni, Səfəvilər dönəminə aid İki sandığabənzər abidəni, Qarabağ xanlığı dönəminə aid Pənah xanın imarətini və onlarca belə abidəni yer üzündən siliblər.\nAlim əlavə edib ki, Ağdamda hələlik müşahidə edə bildiyimiz sadəcə bir abidə salamat qalmışdır. İllər boyu baxımsız vəziyyətdə qalan və təyinatı üzrə istifadə olunmayan Ağdam Cümə məscidi təxminən 1868-1870-ci illərdə Kərbəlayi Səfixan Qarabağinin memarlığı ilə tikilmişdir:”Dini abidə iki minarəli və ikimərtəbəlidir. Məscidin binası daşdan, binanın fasad hissəsinin künclərindən qalxan minarələr isə kərpicdən hörülmüşdür. Hazırda məscidin daxili fasadı dağılmış vəziyyətdədir.\nHeç şübhəsiz ki, Ağdama məxsus olan və ermənilər tərəfindən dağıdılan tarixi abidələr içərisində Alban məbədləri də olmuşdur. Hazırda ermənilər dünyaya car çəkərək bildirirlər ki, guya azərbaycanlılar Qarabağda xristian abidələrini dağıdacaqlar. Çox təəssüf ki, bəzi ölkələrin ziyalıları da bu fikri dəstəkləyir. Oysa, bizim xristianlıq tariximiz və bu zərurətdən yaranan xristian alban məbədlərimiz var və bu sadəcə Qarabağda yerləşmir.\nAzərbaycanın şimal və qərb regionlarında yüzlərlə belə abidəyə rast gəlmək mümkündür. İstər ermənilər, istərsə də onları bu məsələdə dəstəkləyənlərin heç bir haqqı yoxdur ki, bizə xristianlıq və xristian abidələrini qorumaq dərsi keçsinlər”.\nBu gündən Türkiyədə koronavirusla bağlı yeni sərtləşdirilmiş rejimin tətbiqinə başlanılıb 02 Dekabr 2020


7 cürə antiperspirant və onların mənfi, müsbət tərəfləri - FOXY\n7 cürə antiperspirant və onların mənfi, müsbət tərəfləri\nSprey, diyircəkli, krem yoxsa... hansı antiperspirant daha yaxşıdır? Bəs siz təmizliyiniz və tər qoxusundan müdafiə üçün hansı formalı antiperspirantlara üstünlük verirsiniz? Biz sizin üçün bu dəfə müxtəlif formalı antiperspirantlar, onların müsbət və mənfi tərəflərini araşdırmışıq.\nÇatışmazlığı: çox vaxt zəif təsirə malikdir.\nUyğundur: idman zalında, bağda, səyahətdə və hiperhəssas dəriyə sahib olanlar üçün məsləhətlidir.


Aşura zəncir vurmaq, baş yarmaq deyil, haqq uğrunda dirəniş günüdür… | Azadliq\nAşura zəncir vurmaq, baş yarmaq deyil, haqq uğrunda dirəniş günüdür…\n19 Sentyabr 2018 16:15\nTaleh Bağırzadə Aşura günündən yazır və məktəblilərə səslənir\nMüsəlman Birliyi Hərəkatının sədri, Qobustan həbsxanasında saxlanılan ilahiyyatçı Taleh Bağırzadə Aşura günü ilə əlaqədar müraciət yayıb. İlahiyyatçı hakimiyyətin bütün başqa məsələlərdə olduğu kimi, Aşura günü ilə əlaqədar da insanları yanlış yönləndirməyə çalışdığını bildirir. Vurğulayır ki, Aşura gününün mahiyyəti zəncir vurmaq, baş yarmaq deyil, haqq uğrunda savaş, dirəniş göstərməkdir.\nİlahiyyatçının müraciətini təqdim edirik:\nMən ilk növbədə yeni dərs ilinin başlanması münasibətilə bütün məktəbliləri təbrik edirəm! Arzu edirəm ki, savadlı bir nəsil kimi yetişib, bu ölkənin gələcəyini açıq düşüncənizlə, qabiliyyətiniz və halallıqla qurub, gələcəyə daşıyasınız…\nBu günlərdə Məhərrəmlik ayını yaşayırıq. Amma öyrəndim ki, Qafqaz Müsəlmanları İdarəsi və Dini Qurumlarla İş üzrə Komitə Aşura günü məktəblilərin məscidlərə getməsini qadağan edib.\nƏzizlərim, siz bu ölkənin gələcəyisiniz. Ona görə də bu ölkədə özünə “dindar”, “dövlət idarəçisi” deyib başa çıxanlardan və dini dəyərlərdən danışanlardan soruşa bilərsiniz ki, Aşuranı zəncir vurmaq, baş yarmaq kimi geriçilikdən xilas etməkdən ötrü indiyə qədər nə ediblər? Nə vaxt bu ölkədə dini elmi yöndən və mahiyyətinə uyğun təbliğ ediblər?\nHeç vaxt bunu etməyənlər indi süni qadağaya əl atıblar.\nƏziz məktəblilər, Aşura zəncir vurmaq, baş yarmaq günü deyil, haqq uğrunda savaş, dirəniş günüdür. 1400 il bundan əvvəl baş vermiş hadisənin fəlsəfəsi başqadır – haqqa sahib çıxmaq, zülmə dirəniş…\nİndi hakimiyyət və Allahşükür Paşazadə rahatsız olublar ki, siz Aşura günü məscidə gedə bilərsiniz. Niyə? Çünki orada düz söz eşidib, haqq üçün savaşanların hekayəsini dinləyəcəyinizdən qorxurlar. Onlara zülmə boyun əyməyən bir gənclik lazım deyil. Əksinə, kölə, yaltaq sürüsü lazımdır.\nHüseyn məktəbinin mahiyyətini anlayacağınızdan qorxurlar. Çünki bilirlər ki, bu günün mahiyyətini anlamaq bütün ömür boyu zülmə qarşı dirənmək deməkdir. Hakimiyyət sizin azadlıq və haqq haqqında nəyisə bilib sorğulamanızdan qorxur.\nGüman etməyin ki, onlar sizi qoruyur. Əgər onlar sizin təhsilinizin qayğısına qalmış olsaydılar, ölkənin təhsil sistemini bu hala salmazdılar. Bu gün ölkənin məktəbləri korrupsiya və yalanın, riyakarlığın mərkəzinə çevrilib. Sizlərin gözünüzün qarşısında müəllimlərinizi hər seçkidə büllüten oğrusuna çevirirlər. Görəsən onlar bütün bu yaramazlıqların kökünü niyə kəsmirlər?\nƏziz məktəblilər, siz bir onlardan soruşun görək, qayğınıza qaldıqları üçün məscidlərə getməyi qadağan edirlərsə, təhsilli və müasir olmağınızı istəyirlərsə, niyə xaricdə təhsil proqramını ləğv etdilər? Bunlar Aşuranın mahiyyətindəki zülmə dirənişdən qorxduqları kimi, sizin xarici ölkələrdə oxuyub, dövlətin vətəndaşa necə hörmət etdiyini görməyinizdən, bu hörməti onlardan da tələb edəcəyinizdən çəkinirlər. Bu hakimiyyətə savadlı, haqqını bilən və bu yolda mübarizə apara bilən vətəndaş lazım deyil. Kölə və təbəə lazımdır.\nBu gün Aşuranı danmaq həm də tariximizi danmaqdı. Xətaini, Cavad xanı danmaqdı. Onlar istəyirlər ki, tarixi də özləri ilə başlasınlar.\nQarabağ işğal altındadır. Bu günün şagirdi sabahın əsgəridi. Və bu əsgər ideallar, prinsiplər uğrunda savaşmağı öyrənməsə, torpaqlarımızı düşmən tapdağından necə xilas edəcək?\nAşura məhz sabahın savaşa hazır olan əsgərini yetişdirə biləcək gündür.\nƏzizlərim, savadlanın, dünyada gedən proseslərdən xəbəriniz olsun. Öyrənin ki, iqtidar sökmək üçün deyil, tikmək, yaratmaq üçündür.\nHəm də Hüseynçilik məktəbini öyrənin. Hüseyinçilik təkçə savaş deyil, həm də açıq fikirliliyə, mübarizəyə, özünü anlaya biləcəyinə təşviqdir. Savadlanmağa çağırışdır. Ən böyük bilik insanın özünü bilməsidir. Çünki özünü bilən insan qorxudan azad olur, ölümdən belə çəkinmir. Azərbaycan hakimiyyətinin idarəçiliyinin təməli isə qorxudur.\nDəyərlərinizə və etiqadınıza, gələcəyinizə sahib çıxın. İmkan verməyin ki, sizin əvəzinizə qərarı başqaları versin. Hz.Hüseyn kimi, haqqa yürüş edin.


Bakıda heyvanların daxili orqanlarının... - DƏHŞƏTLİ GÖRÜNTÜ\nXatirə fəxri adı olanlara SƏSLƏNDİ: "Xalqın yanında olun"\nBu qatarların hərəkəti 3 ay müddətinə dayandırılır - SƏBƏB\nBu barədə Lent.az -a AQTA-dan məlumat verilib. Bildirilib ki, daxil olan məlumat əsasında AQTA əməkdaşları həmin sexdə monitorinq aparıb və şikayət öz təsdiqini tapıb. Məlum olub ki, müəssisə qida təhlükəsizliyi qeydiyyatından keçmədən fəaliyyət göstərir. Yaşayış və ictimai-iaşə müəssisələrinin yaxınlığında yerləşən müəssisənin sanitar-texniki və sanitar-gigiyenik vəziyyətinin qənaətbəxş olmadığı müəyyən edilib.\nVətəndaşlardan bu cür neqativ hallarla bağlı məlumatları olduqda 1003 nömrəli “Çağrı Mərkəzi”nə zəng edib məlumat vermələri xahiş olunur.\n“Sanatoriyaları söküb aparırlar” - Səttar Möhbalıyev\n12:50 İlham Əliyev koronavirusla mübarizə ilə bağlı müşavirə keçirdi\n11:23 "Bu qaydaları təcili dəyişmək lazımdır" - Deputat\n11:18 Polis rayonda reyd keçirdi: maskasızlar cərimələndi


Yaxşı optik və termomekanik xüsusiyyətləri olan yüksək keyfiyyətli MgF2 optik\nHome > Məhsullar > Optik kristal > Yaxşı optik və termomekanik xüsusiyyətləri olan yüksək keyfiyyətli MgF2 optik\nMgF2 (Maqnezium Fluorid) termal və mexaniki şoka qarşı davamlı, möhkəm, sərt və müsbət bir birefringent kristaldir. MgF2 (Maqnezium Fluorid) çox geniş dalğa uzunluğunun üzərində şəffafdır. Bu materialdan hazırlanan Windows, linzalar və prizmalar bütün dalğalar diapazonları üzrə 0.11μm-dən 7.5 mikrona qədər istifadə oluna bilər. Yüksək keyfiyyətli sintetik VUV dərəcəli MgF2 (Maqnezium Fluorid) olduqca bahalıdır. Aşağı dərəcəli MgF2 bəzən infraqırmızı istifadə olunur, lakin CaF2-dən (Kalsium Fluorid) aşağıdır. MgF2 (Maqnezium Fluorid) sərtdir və işləyir və yaxşı cilalanmışdır, ancaq bir qədər birefringentdir və pəncərənin və ya lensin düzəldilməsinə dik olan optik oxla kəsilməlidir.\nHonor Optics həmçinin əsasən orta infraqırmızı dalğa pəncərəsi materialı kimi istifadə edilən 7-9um-da fəaliyyət göstərən HP (isti preslənmiş) polikristal yüksək effektiv nazik qatlı çox qatlamlı MgF2 optikləri təklif edir. Orta infraqırmızı dalğa vektor qübbə istehsal etmək üçün istifadə olunur. Yüksək infraqırmızı ötürülmə, kiçik istilik genişləndirilməsi əmsalı, yaxşı mexaniki xüsusiyyət və aşağı hazırlıq dəyəri ilə, orta infraqırmızı dalğa vektor qübbəsi üçün ən yaxşı materialdır. Hal-hazırda Honor Dia-dan daha az qübbə təklif edir. 270mm x 85mm x 10mm, və Plaka Dia.360mm x 15mm-dən azdır. Honor Optics peşəkar VUV, UV və İQ dərəcəli MgF2 optik istehsalçısı, topdan MgF2 optik qiymətinə müraciət etmək xoş gəlmisiniz. Hər kəsə böyük ölçülü lazer dərəcəli MgF2 optik almağa həvəsləndirin.\nMgF2 (Maqnezium Fluorid) yaxşı mexaniki xüsusiyyətlərə, kimyəvi dayanıqlığa, təsir müqavimətinə, böyük anti-termal dalğalanmalara və radiasiyaya malikdir. Vakuum ultrabənövşəyi 0.11umdan infraqırmızı spektr 7.5um qədər, optik linzalar, paz və pəncərə istehsalı üçün uyğun olan yüksək optik ötürülmə ilə müsbət bir cüt kristal. MgF2 də dərin UV və LWIR tətbiqində dayanıqlı material sayılır\nYüksək effektiv ince filmli çox qatlamlı MgF2 optikləri suya qarşı müqavimətdə Kalsium Fluoridə bənzəyir. MgF2 pəncərələri istilik şokuna qarşı həssasdır, lakin tərk etmir. Radiasiya rəng mərkəzlərinə gətirmir.\nOptik dizaynda bu materialın seçilməsindən əvvəl MgF2 cütlükləri nəzərə alınmalıdır. Termal və mexaniki şoka qarşı davamlıdır. CaF2 kimi iki dəfə sərt olur, ancaq Ge kimi ağır yarım. Bu CaF2 və BaF2-dən daha bahalı, lakin adətən LiF-dən daha bahalı deyil. MgF2 diamond turnable edir.\nİstehsal olunan məhsullar: Lenslər, Asferik linzalar, Windows, Optik çatlar, Optik filtrlər, Çatlar, Prizmalar.\nSəthi bitirmə: 10-5 və ya 20-10 dırmağının cilaları əsasən UV-lər üçün əlavə xərclərlə əldə edilir. Görünən və yaxın infraqırmızı bölgələrdə səthin keyfiyyətinə dair tipik xüsusiyyətlər 3-dən 7 μm aralığına 40-20 və 60-40 ədəd dırmaşma qazıdır.\nSəthin rəqəmi: UV və Visible spektr bölgələrində səthin rəqəmləri 1/10 dalğadan 1/2 dalğa /0.6328μm-ə qədər dəyişir. Kızılötesi, tipik olaraq tələb olunan səth rəqəmi, 1/2 dalğadan 0.6328μm 2 dalğa qədər dəyişir və sistemin performans tələblərinə uyğun olaraq müəyyən edilir.\nAR örtük variantları: Maqnezium Fluorid infraqırmızı istifadə üçün AR örtülmüş ola bilər, ancaq ümumiyyətlə, aşağı kırılma indeksinə və artıq yüksək ötürülməsinə görə ötürülmədə çox yaxşılaşma olmaz.\nTab. 1. MgF2-nin əsas xüsusiyyətləri\nTab. 2. MgF2 kristalının qırılma indeksi\nTab. 3. CaF2 variantının dəqiqləşdirilməsi\nTransmissiya Spektr 120nm-230nm\nTransmissiya Spektrumu 200nm-800nm, qalınlığı 10mm\nTransmissiya Spektrumu -3\nAşağı qiymətli plano /sferik /aspherical /silindrik MgF2 optikləri olduqca etibarlılıq və dayanıqlıq tələb olunan infraqırmızılarda optik elementlər üçün istifadə olunur. Tək MgF2 kristal faydalı ötürmə diapazonu və infraqırmızı içərisində ikiqat qidalandırıcılığı ilə səmərəli bir cütlük nümayiş etdirir.\nVVV bölgəsinə hidrogen Lyman-alfa xətti (121nm) və kənarda yaxşı ötürülür. Ən UV optiklər üçün də istifadə olunur və excimer lazer tətbiq üçün əla. Honor Optics peşəkar VUV, UV və İQ dərəcəli MgF2 optik istehsalçısı, topdan MgF2 optik qiymətinə müraciət etmək xoş gəlmisiniz. Hər kəsə böyük ölçülü lazer dərəcəli MgF2 optik almağa həvəsləndirin.\nHonor Optics, ROHS ətraf mühitin qorunması tələbləri ilə MgF2 (Maqnezium Fluorid) peşəkar istehsalçısıdır. Honor Optics aşağıdakıları təmin edə bilər:\nUVU excimer səviyyəsində, çubuq, kvadrat, addım, paz, prizma, sferik, silindrik və s kimi müxtəlif formalı MgF2 (Maqnezium Fluorid) optik komponentləri olan UV və İR səviyyələri.\nMono və ya poli kristal, maksimum ölçü 200 mm\nOrientasiya: < 001 &gt ;, < 100 > 110 < 111 >


Hikmət Hacıyev: Nalbandyan Vyana görüşlərinin mahiyyətini yenə də təhrif edir\nErmənistanın xarici işlər naziri Edvard Nalbandyan Vyana görüşlərinin mahiyyətini yenə də təhrif edir. Sözlərlə oynamağın vaxtı artıq çoxdan keçib. Vyana görüşünün nəticəsi olaraq irəli sürülən təkliflər bir-biri ilə bağlıdır.\nTeleqraf.com xəbər verir ki, bu sözləri Azərbaycan Xarici İşlər Nazirliyinin mətbuat xidmətinin rəhbəri Hikmət Hacıyev Edvard Nalbandyanın fikirlərini şərh edərkən deyib.\nMətbuat xidmətinin rəhbəri bildirib ki, atəşkəs rejiminin məqsədi hərtərəfli və substantiv danışıqlara başlamaq üçün zəminin yaradılmasıdır. Münaqişənin həllinə dair hərtərəfli siyasi prosesin tərkib hissəsi kimi isə qəbuledilməz və qeyri-davamlı olan status-kvo dəyişdirilməli və Ermənistan qoşunları işğal edilmiş Azərbaycan ərazilərindən çıxarılmalıdır. Əgər Ermənistan atəşkəs istəyirsə, atəşkəsin pozulmasının səbəbi olan işğal faktına və Ermənistan qoşunlarının Azərbaycan ərazilərində qeyri-qanuni mövcudluğuna son qoyulmalıdır. Münaqişənin həllinin əsasları artıq çoxdan məlumdur. Ermənistan xarici işlər naziri öz xalqını sülhə hazırlamalı və münaqişənin həlli prosesi barədə düzgün məlumatlandırmalıdır. Təəssüf ki, biz yalnız bunun əksini görürük.\n“Azərbaycan dəfələrlə bəyan edib ki, münaqişənin həlli ilə əlaqədar hərtərəfli və substantiv danışıqlar prosesinə hazırdır. Bu ayın sonunda xarici işlər naziri Elmar Məmmədyarovun ATƏT-in Minsk qrupunun həmsədrləri ilə görüşü nəzərdə tutulub”, - deyə H.Hacıyev qeyd edib.


Topuq testi nədir? | Qadın Klubu\nƏsas səhifə / Əsas menu / Ana və uşaq / Topuq testi nədir?\nTopuq testi nədir?\nSamira 28.06.2015\tAna və uşaq\nKörpənin sağlam dünyaya gəlməsi hələ onun bütün həyatı boyu sağlam olacağı anlamına gəlmir. Uşaq yaşam boyu müxtəlif xəstəliklər, virus-infeksiya, ağır və ya yüngül keçici və s bu kimi xəstəliklərə yoluxa bilər. Məhz bu səbəbdən körpə dünyaya gəldiyi gündən müxtəlif peyvəndlər və\nprofilaktik tədbirlər görülür ki, bundan sonrakı həyatında tutula biləcəyi xəstəlikləri minimum əziyyətlə keçirsin.\nBu gün valideynlər arasında peyvəndin vurulmasına qarşı birmənalı fikri yoxdur. Son zamanlar “topuq tarama testi” adı altında valideynlərə təklif olunan müayinə məqsədli testlər də gündəmdədir. Körpəsi yeni dünyaya göz açan valideynlərə təklif olunan bu testdə məcburiyyət yoxdur və onun\ntətbiq edilib-edilməməsi tamamilə valideynin seçimidir.\n“Topuq tarama testi” son zamanlar Azərbaycanda da geniş yayılıb. Xüsusən özəl xəstəxanalarda körpəsini dünyaya gətirən analara təklif olunan bu test dövlət xəstəxanalarında təklif olunmur.\n“Topuq testi” Türkiyədə yenid doğulmuşlar arasında ən geniş yayılmış bir müayinə üsuludur. Bu müayinə metodu ilə körpənin gələcəkdə yoluxa biləcəyi xəstəliklər əvvəlcədən müəyyənləşdirilir və lazımi tədbirlər görülür. Türkiyədən fərqli olaraq ölkəmizdə bu testin əhəmiyyətli olmasını\ndüşünənlər və etdirənlər çox azdır. Əhalinin böyük bir qismi isə bu test haqqında məlumatın azlığından dolayı boyun qaçırır.\nTerapevt Erdal Türksoyun sözlərinə görə, son zamanlar Azərbaycanda da etdirilməsi təklif olunan topuq testləri uşaq sağlamlığı və gələcəyi üçün çox vacib olan bir testdir. Azərbaycanda bu testin məcburi olması mümkün deyil. Çünki test körpə dünyaya gəldikdən sonra ilk 7 gün ərzində\nhəyata keçirilməlidir. Bu zaman 99% düzgün nəticə göstərən test 7 gündən sonra öz dəqiqliyini yarıya endirmiş olur: “Topuq tarama testi körpənin topuğundan alınan qan ilə edilir. Azərbaycanda bu qanı yoxlayacaq laboratoriya imkanları olmadığından qan birbaşa Türkiyəyə göndərilir. Cavab\nqısa zamanda yenidən Azərbaycana gətirilir”.\n“Topuq tarama test”i ilə diaqnozu qoyulan xəstəliklərdən danışan pediatr deyir ki, bəzən hər hansı bir xəstəliyin diaqnozu ilkin aylarda qoyula bildiyi halda, diaqnoz körpə 3-4 yaşa gəldikdən sonra qoyulur. 4 il ərzində daha da irəliləyən xəstəliyin müalicəsi ya çətin olur, ya körpədə hər hansı bir\nfəsad buraxır. Topuq testi bu xəstəliklərin ilkin simptomlarını müəyyən edər-etməz artıq müalicəyə başlanılır və xəstəlik, necə deyərlər, elə beşiyindəcə boğulur: “Yeni doğulmuşlarda bu test metabolik pozğunluqları aşkar etmək və vaxt itirmədən müalicəyə başlamaq üçün olan testdir. Bu test\nilə fenilketonuriya ve anadangəlmə hipotireoz təyin edilir. Əgər problem varsa, erkən müalicə başlanılmazsa, zehni problemlər, fiziki – psixi inkişafdan geri qalma, katarakta kimi xəstəliklərə gətirib çıxara bilər”.\nPeyvənd qiymətinə həyata keçirilən bu test nədənsə valideynlərə qorxulu görünür. Ölkəmizin heç bir klinikasında bu test üçün məcburiyyət yoxdur.\nHəmsöhbətimizin dediyinə görə, tarama testi zamanı körpənin hiss etdiyi ağrı olduqca cüzidir. Çünki 7 günlük körpənin ağrı hissiyyatı tam formalaşmır. Körpənin ayı artıqda bu testin ağrısı da artır, eyni zamanda testin doğru göstərmə faizi çox aşağı olur: “Məsləhətim budur ki, valideynlər bu\ntestdən çəkinməsin. Bu gün analar peyvənd etdirir ki, uşaqları gələcəkdə tutma ehtimalı olan xəstəliyi cüzi keçirsin. Bu peyvəndlər narahatlıq, istilik verir və valideyn yenə peyvənd elətdirir. Amma topuq tarama testi heç bir narahatlıq vermir. Valideyn övladının zehni, psixoloji, nevroloji\ngeriliyini əvvəlcədən bilmə şansını qaçırır. Topuq testi körpə üçün bir şansdır və düşünürəm ki, analar bu şansı övladlarından almamalıdır”.\nƏvvəlki Körpə anasını necə tanıyır?\nNövbəti Qarğıdalı saçağı ilə arıqlayın!


Elina Hacıyevanın işi üzrə ekspertiza yekunlaşıb\n2021, 27 İyul, çərşənbə axşamı, Bakı vaxtı 02:41\n162 nömrəli orta məktəbin 8-ci sinif şagirdi Elina Hacıyevanın ölümü ilə bağlı cinayət işi çәrçivәsindә təyin edilmiş ekspertiza yekunlaşıb.\nBu barədə məlumat verən vəkil Emin İsayevin sözlərinə görә, ekspertizanın nәticәlәri bir sira məsələlərdə özünü göstərəcək. Vəkilin vurğulamasına görə, bura hadisə zamanı həkim səhlənkarlığının olub-olmaması, həmçinin, cinayət işinə digər şəxslərin cəlbinə ehtiyac yaranıb-yaranmaması daxildir.\nElina Hacıyeva ilə bağlı yeni ittiham\nE.İsayevin deməsinə görə, E.Hacıyevanın qəbrinə müdaxilə ilə də bağlı narahatlıq var. Onun sözlərinə görә, qəbri valideynləri ziyarət edən zaman bəzi hallar müəyyən olub: «Qəbrin üstündə dağıntı әlamәtlәri var idi. Bununla bağlı dərhal polisə məlumat verilib. Faktla bağlı Cinayət Məcəlləsinin 245-ci (qəbir üzərində təhqiredici hәrәkәt) maddəsi ilə cinayət işi başlanıb».\nHəmin maddə üzrə ittiham edilən şəxsə 2 ilədək islah işləri və ya 5 ilədək həbs cəzası verilə bilər.\nVəkilin bu açıqlamasına, hələlik, Baş Prokurorluq və Daxili İşlər Nazirliyindən münasibət almaq mümkün olmayıb.\nBakıda 162 saylı məktəbdə oxuyan E.Hacıyevanın aprelin 4-də özünü üçüncü mərtəbədən atdığı, yaralı vəziyyətdə xəstəxanaya çatdırılsa da, sonradan (aprelin 6-da) vəfat etdiyi bildirilmişdi.\nHadisə ilə bağlı Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanıb. Şagirdin intihar etdiyi bildirilir və buna səbəb kimi məktəbdə ona pis münasibət olduğu qeyd edilir.\n«Məktəbin direktoru Sevinc Abbasova Cinayət Məcəlləsinin 143 (təhlükədə qoyma) və 314.2-ci (səhlənkarlıq, ehtiyatsızlıqdan zərərçəkmiş şəxsin ölümünə səbəb olduqda) maddələri ilə təqsirləndirilən şəxs qismində cəlb olunmuş və məhkəmənin qərarı ilə barəsində ev dustaqlığı qətimkan tədbiri seçilib»,- Baş Prokurorluğun açıqlamasında yazılırdı.\n«Təhsil aldığı dövrdə məktəb rəhbərliyinin daimi nəzarətində olub. Onun müxtəlif davranışları barədə özü və anası ilə məktəb psixoloqunun da iştirakı ilə bir neçə dəfə söhbət aparılıb və bu barədə aidiyyəti dövlət qurumlarına müraciət olunub», - direktorun E.Hacıyeva haqqında yaydığı məlumatda belə qeyd edilirdi.


“Eurasia News” portalı Azərbaycan əsgərinin meyitinin ermənilər tərəfindən təhqir olunduğunu yazdı\n13 Yanvar 2017 22:53\n“Eurasia News” xəbər saytında “Qarabağ: Ermənistan Azərbaycan əsgərinin qaçırılmasından siyasi təzyiq vasitəsi kimi istifadə edir” adlı məqalə verilib.\nAzNews.az Azərtac-a istinadən xəbər verir ki, məqaləyə görə, Ermənistan silahlı qüvvələri növbəti dəfə atəşkəsi pozmaqla bərabər, həm də müharibə cinayəti törədib. Ermənistan əsgərləri dekabrın 29-da Azərbaycana qarşı uğursuz hərbi əməliyyat həyata keçiriblər. Onlar Azərbaycan silahlı qüvvələrinin Çingiz Qurbanov adlı öldürülmüş hərbi qulluqçusunun cəsədini Ermənistana aparıb və burada vandalizmə məruz qoyublar. Ermənistan tərəfi əvvəlcə cəsədi özündə saxladığını təkzib edib, amma sonradan sosial şəbəkələrdə yayılan şəkillər bunun əksini sübut edib.\nQeyd olunur ki, Azərbaycan Xarici İşlər Nazirliyi dekabrın 30-da bununla bağlı yaydığı bəyanatda Ermənistanın etik-mənəvi prinsipləri pozduğunu bildirib. Ermənistanın öldürülmüş hərbi qulluqçunun geri qaytarılması məsələsini siyasi möhtəkirlik obyektinə çevirməklə beynəlxalq humanitar hüququ pozduğu vurğulanıb.\nMəqalədə bildirilir ki, oxşar hadisələr 2016-cı ilin aprel hadisələri zamanı və Azərbaycan əsgəri Mübariz İbrahimovun öldürülməsindən sonra da baş verib.\nYazıda Türkiyənin hərbi eksperti Yusuf Akbabanın sözügedən insidentə və bütövlükdə Ermənistan-Azərbaycan, Dağlıq Qarabağ münaqişəsinə dair fikirləri yer alıb. O deyib ki, əsgərlərin təhqir olunması münaqişənin yeni eskalasiya mərhələsinə qədəm qoyması deməkdir. Ermənistan işğalçı siyasətini sonadək davam etdirə bilməz. Bu ölkə enerji gəlirləri ilə iqtisadi cəhətdən güclənən Azərbaycana məğlub olacaq.\nMəqalədə, həmçinin yazılıb ki, yaşanan gərginliklərə baxmayaraq, Ermənistan və Azərbaycan arasındakı münaqişə Qərb mətbuatının diqqət mərkəzində deyil.\nYazıda münaqişəyə dair qısa arayış verilir və BMT Təhlükəsizlik Şurasının qətnamələrinin Ermənistan tərəfindən yerinə yetirilmədiyi vurğulanır.


Valyuta məzənnəsi Saint Helena funt (SHP) Qədər Konqo frankı (CDF) Forex valyuta bazarında yaşamaq\nFOREX valyuta məzənnələri yeniləmə: 22/10/2019 15:53\nSaint Helena funt - Konqo frankı İndi Forex valyuta bazarında qiymət 22 Oktyabr 2019\n15:53:43 (59 saniyə forex dərəcəsi yeniləmə)\n1 SHP = 2 138.06 CDF\n1 CDF = 0.0005 SHP\nForex birjasında Saint Helena funt dan Konqo frankı göstərilir. Forex birjasında 1 Saint Helena funt vermək lazımdır 2 138.06 CDF. Hər 30 saniyədə məzənnə yeniləməsi. Ən sürətli onlayn Saint Helena funt dərəcəsi.\nForex ticarət chart Konqo frankı - Saint Helena funt yaşamaq, 22 Oktyabr 2019\nForex ticarət chart Saint Helena funt Qədər Konqo frankı yaşamaq, 22 Oktyabr 2019\nSaint Helena funt dəki Saint Helena funt məzənnə cədvəlindən Konqo frankı istifadə edin. Forex-də Saint Helena funt nı Konqo frankı effektiv şəkildə izləmək üçün onu qrafikdə göstəririk. Qrafikdə, valyutanın yüksəlməsini və ya düşməsini tez görürsən. Saytımız Forex-dən məlumat aldığı üçün Saint Helena funt qrafiki daim yenilənir.\nÇevirmək Saint Helena funt Qədər Konqo frankı Saint Helena funt Qədər Konqo frankı Valyuta məzənnəsi Saint Helena funt Qədər Konqo frankı məzənnə tarixi\nOnline ticarət Saint Helena funt (SHP) üçün Konqo frankı hazırda\nMəzənnəni dəqiqədən dəqiqəyə göstəririk. Bu anda Saint Helena funt (SHP) Konqo frankı a düşdü - -14.67 CDF. Səhifədəki cədvəldəki Forex-dən Saint Helena funt -ın 10 dəqiqəlik tarixi Konqo frankı. Hər dəqiqə məzənnədəki dəyişiklikləri müqayisə etmək rahatdır.\n2 138.06 2 152.73 2 149.68 2 149.21 2 142.81 2 145.57 2 146.22 2 150.21 2 156.80 2 151.93\nOnline ticarət Saint Helena funt (SHP) üçün Konqo frankı son saat ticarət\nValyuta məzənnəsi dəyişikliklərini hər saatda izləyə bilərsiniz. Bu saatda Saint Helena funt (SHP) Konqo frankı dinamikası bu gün - -11.62 CDF. Hər saatda Saint Helena funt Konqo frankı nisbətləri bu səhifədəki cədvəldə göstərilmişdir. Fərqi görmək üçün əlverişli olması üçün saatda Saint Helena funt dəyərləri cədvələ yerləşdirilmişdir.\n2 149.21 2 151.93\nOnline ticarət Saint Helena funt (SHP) üçün Konqo frankı Bugünkü trend 22 Oktyabr 2019


Əsgərov “çərçivə”yə zərbə vura bilməyən komandadan razıdı » Football-plus.az\nQadınlardan ibarət yığmamızın Avropa çempionatının seçmə qrup mərhələsində Polşaya 0:3 hesabı ilə uduzduğunu bilirsiz. Matçın statistikasına nəzər yetirsək, Siyasət Əsgərovun komandasının bu nəticəyə şükr etməli olduğunu görərik. Çünki polşalılar Varşavadakı qarşılaşma ərzində 35 dəfə qapıya zərbə vurublar ki, bunun 20-də top “çərçivə”yə ünvanlanıb. Millimizin isə yalnız bir belə cəhdi olub. Onda da müdafiəçilər topun qapıya çatmasına imkan verməyiblər.\nSiyasət Əsgərovun oyunla bağlı fikirləri belə olub: “Öncə rəqib komandanı təbrik edirəm və gələcək oyunlarda uğurlar arzulayıram. Uzun müddət pandemiya ilə bağlı məşq etmədik. Bir çox ölkələrdə çempionat dayandırıldığından legioner futbolçularımızın oyun təcrübəsinin olmaması oyuna təsir göstərdi. Buna baxmayaraq, komandanın oyunundan razıyam. Bu qədər çatışmazlığa rəğmən, komanda həqiqətən xarakter nümayiş etdirdi”.\nPolşa yığmasının baş məşqçisi Miloş Stepinskinin qələbə şərhini də dinləyək: “Sevindirici haldı ki, pandemiya olmasına baxmayaraq, bu oyun baş tutdu. Azərbaycan Polşaya gələ bildi və biz bu matçı oynadıq. Nəticədən tam razı qaldım, amma ikinci hissədədəki oynumuz məni qane etmədi. Çünki yaratdığımız qol imkanlarından istifadə edə bilmədik. Bu amil məni çox narahat edir. Komanda olaraq bu çatışmazlığı aradan qaldırmalıyıq”.\nQeyd edək ki, yığmamız yer aldığı D qrupunda keçirdiyi 5 oyunda xala həsrət qalıb. Komanda sabah səfərdə 6 matçda 10 xal toplamaqla qrup üçüncüsü olan Çexiya ilə qarşılaşacaq.


Eşqinlə uçurdum, Azərbaycanım!\nEşqinlə uçurdum, Azərbaycanım! Güney Azərbaycan\nMirzə Hüseyn Kəriminin, Məftun Yədulla Əmininin, Valehin (Mahmud Dəstpişinin), Yəhya Şeydanın şeirləri haqqında\nDərin ictimai-fəlsəfi vüsət lirikanın bədii dəyərini şərtləndirən mühüm estetik amil kimi o zaman özünün təsdiqini tapır ki, poetik fikri gerçəkliyin adi fakt və hadisələri deyil, bu faktlar, hadisələr arasındakı əlaqələr düşündürür. 50-80-ci illərdə Güney Azərbaycanda fəaliyyət göstərən şairlərin yaradıcılığında lirik qəhrəmanın həyata analitik münasibətinin ictimai siqlətini şərtləndirən qlobal problemləri dünya bədii fikrinin əsas inkişaf yönümü ilə müəyyənləşdirə biliblər. Dünya, zaman, ömür kimi məfhumların poetik şərhi müxtəlif ictimai məzmunlu epoxaların şərtləndirdiyi bədii gerçəkliklərdə obrazlı fikrin fəlsəfi-psixoloji tutumunu sərrast ifadə edib.\nŞifahi və yazılı poeziyanın bu sahədəki zəngin ənənələrini, həmçinin, Azərbaycan şeirinin klas¬sik nümunələri sırasına daxil olmuş bir sıra şeirlərin müqabilində 50-80-ci illərdə Güney Azərbaycan poeziyasında bu tipli uğurlu şeirlərin yaranması real tarixi şəraitin bu mövzuya aşıladığı məzmun çaları ilə bağlıdır. Burda əsl poetik uğur və mühakimələr, başqa sözlə "filosofluq" iddiaları ilə meydana çıxmır. Zamana görə aşılanan mənanın yaşadığımız günlər üçün ictimai siqləti lirik qəhrəmanın həyata müasir sosial problemlər mövqeyindən yanaşması ilə bağlıdır. 50-80-ci illərin uğurlu lirik nümunələri "arzu", "hicran", "əhd-peyman", "xəzan""zaman", "sədaqət" , "azadlıq", "vətən" və s. məfhumlarla ictimai-sosial məzmun qazanır.\nHəyat haqqında lirik düşüncələrin fəlsəfi tutumunu gerçəkliyin konkret hadisələri, predmetləri, adi məişət detallarının şərhi yolu ilə artımı 50-80-ci illərdə Güney Azərbaycan şeirində nəzərə çarpan bədii keyfiyyətlərdəndir. 1931-ci ildə Marağada anadan omuş Mirzə Hüseyn Kəriminin şeirlərindəki məcazların zənginliyilə yanaşı, lirik-psixoloji vüsət, mənalı düşüncələr axarı orijinal intonasiya çalarları ilə əyaniləşir. Onun əsərlərindəki lirik-psixoloji düşüncələri tamamlayan poetik müraciət müəllif niyyətinin yüksək bədii ifadəsi kimi səslənir.\nMüasir oxucu ilə lirik ünsiyyətin yadda qalan anları lirik qəhrəmanın daxili yaşantılarının özünə uyar həyati detallarla "qovuşması"ndadır. Bu zaman gerçəkliyin poetik məna verilən tərəfi ilə ictimai-fəlsəfi tutumlu fikir elə qaynayıb-qarışır ki, hansının başlanğıc olduğunu müəyyənləşdirmək çətinlik törədir. Məhz həqiqi poetik istedad da belə məqamda üzə çıxır.\nDağın yanması (vulkan püskürən dağ) şair Məftun Yədulla Əminini mənalı poetik düşüncələrə sövq edir. Burda yanar dağ obrazdır. Şairin poetik düşüncəsinə əsasən yanar dağ bütün dünyaların dərdini qandığı üçün yanır. Şairin özünün də ürək yanğısı ilə qələmə aldığı cəmisi dörd misradan ibarət olan şeirdə yanar dağ poetik obraza çevrilərək döyünən ürək, duyan, düşünən insan ömrü kimi mənalandırılır:\nBütün dünyaların dərdin qanar dağ,\nSual etsən sükut ilə yanar dağ.\nSəhəndin üstü qardır, altı qandır,\nBu coşğun dərddən bir yanar dağ.\n1950-1980-ci illərdə yazıb-yaradan güneyli şairlər xalqın həyatının bütün incəliklərini, romantikasını, ağrı-acısını, sevincini, kədərini gözəl duyduqları üçün, əsərlərində xalq həyatının ümumi mənzərəsini canlı lövhələrlə, poetik səhnələrlə əks etdirməklə yanaşı, milli dəyərlərə, soykökə bağlı olduqları üçün, yaradıcılıqlarındakı xalq ruhu, milli kolorit, dil sadəliyi olduqca qabarıq şəkildə daim özünü büruzə verib. Əsasən xalq şeirindən, aşıq qoşmalarından bəhrələndikləri üçün, onun forma və şəkillərindən, ifadə və ibarələrindən də məharətlə faydalanıblar. Lakin bu şairləri əsas etibarilə narahat eləyən, düşündürən, pərişan eləyən xalqın milli istiqlalı, azadlığı, zülm əlindən qurtulması, şahların cəlladlığı, fars şovinizmi, Azərbaycan xalqına qarşı haqsızlıq, qeyri-bərabərlik olub. Əlbəttə, şah rejiminin iti qılıncının günahsız adamları ağına-bozuna baxmadan kəsdiyi bir dövrdə bütün bunlara qarşı çıxmaq, zülmü-ədalətsizliyi açıq-aşkar bəyan etmək olduqca təhlükəli idi və həmin şairi nəinki ən yaxşı halda zindan gözləyirdi, onun ailəsini, bütün qohumları da məşəqqətli günlərə düçar olacaqdılar. Lakin xalqının yolunda hər cür əzaba-əziyyətə hazır olan, hətta yeri gələndə ölümün gözünə belə dik baxmağı bacaran söz sərrafları heç bir şeydən qorxub-çəkinmədən, bütün bu problemləri dərin fəlsəfi ifadələrlə oxucusunun nəzərinə çatdırmaqla, sadə xalqın bilmədiyi bir çox mətləblərdən onu hali etməklə yanaşı, həm də onu maairfləndirir, gələcəyə açıq gözlə baxmağa, öz azadlığı, milli istiqlalı uğrunda mübarizə aparmağa səsləyirdi.\nXalqın dünənindən, bu günündən və sabahından bəhs etmək üçün şairlərin tez-tez müraciət etdikləri mövzulardan biri də ana dili məsələsidir. Xalqın varlığının ümdə əlaməti, beynində, şüurunda, təfəkküründə qoruya-qoruya yaşatdığı doğma dilin uzun bir dövr üçün qayğıdan məhrum olmasında daim söz ustaları, söz sərrafları özlərini günahkar hesab edir. Ümumiyyətlə, insan elə bir varlıqdır ki, əgər ətrafında baş vermiş mənfiliklərə, problemlərə görə ilk növbədə özünü qınaq obyekti olaraq seçirsə, bu, onun xəlqiliyini, vətənpərvərliyini göstərir, vicdanlı olmasına dəlalət edir. Şairlər xalqın həyatının bütün bəşəriyyətə açılan güzgüsüdür. Şübhəsiz ki, Güney Azərbaycan şairləri də tək İranda və yaxud Azərbaycanda baş verən təlatümlü hadisələrə biganə qalmayıblar, eyni zamanda bütün dünyanın dərdinə daim acıyıb, imkan daxilində bütün əyrilikləri, haqsızlıqları xarakterizə ediblər.\nŞübhəsiz ki, burda sadə xalqın, daha doğrusu, şahların, xa¬qanların fironluğu nəticəsində inanılmaz dərəcədə əziyyət çəkən kəndlilərin olduqca acınacaqlı həyatına acıyan, onların dərdlərini, qəm-möhnətlərini özünkü hesab eləyən Şəhriyar yaradıcılığındakı əsas ali məqsəd hər şeydən öncə xalqının taleyini bütün problemlərdən vacib hesab etməsindədir. Şəhriyar Azərbaycanı həqiqətən sevən bir şair kimi öz əsərlərində Azərbaycanı, eyni zamanda Azərbaycan xalqını dünyaya tanıtmağa çalışıb. O, Azərbaycan xalqının yüksək mənəvi keyfiyyətlərini, nəcib sifət¬lərini, humanizmini göstərməklə yanaşı onun yaşadığı həyatı, adət və ənənələrini də öz qüdrətli qələmi ilə təcəssüm etdirib. Xalqın həyatında, məişətində nə varsa, hamısını bədii boyalarla, poetik lövhələrlə göstərib, bir sözlə, sadə xalqın həyatını, adət-ənənələri, bayramları, mərasimləri hər cəhətdən yüksək bir formada əks etdirib.\nMəlumdur ki, xalq ədəbiyyatı özünün bütün inkişaf mərhələlərində xalqın estetik tərbiyəsinə xidmət etmiş mənəvi silaha çevrilib, əsl tərbiyə məktəbi olub. Xalqımızın yaradıcı insanları, sənətkarları isə ağız ədəbiyyatını yazılı ədəbiyyata çevirərək, eyni zamanda bu xəzinəni qiymətsiz yeni gövhərlərlə bəzəyərək, bu tərbiyə məktəbinin vəzifələrini ləyaqətlə yerinə yetiriblər.\nBu baxımdan 1950-1980-ci illərdə Güney Azərbaycanda folklora söykənərək fəaliyyət göstərən şairlərin zəhmətini, əməyini qiymətləndirməmək, dəyərləndirməmək ən azı günah olar.\nŞübhəsiz ki, şifahi xalq ədəbiyyatı nümunələrindən bəhrələn¬məyin əsas amillərindən biri oxucuya poetik ideyanın mahiyyə¬tini, məğzini ən sadə üsulla, asan bir şəkildə çatdırmaqdır. Buna 1950-1980-ci illərdə yazıb-yaradan güneyli şairlərin bir çox nümunələrini misal gətirmək olar.\nHamıya məlumdur ki, Ana vətənimiz Azərbaycana o taylı, bu taylı şairlərimiz çox sayda şeirlər həsr ediblər. Hər şair də özünəməxsus ifadə tərzi ilə Ana vətəni böyük məhəbbətlə vəsf ediblər. Güney Azərbaycanın istedadlı şairlərindən olan Valehin (Mahmud Dəstpişi) bu səpkidə yazılmış şeirlərində Azərbay¬canın bədii xəritəsi - təbii zənginlikləri, sərvətləri şairin özünəməxsus rəngarəng boyaları ilə cilalanıb.\nMahmud Dəstpişi bədii yaradıcılığında folklor ölçüləri saxlamaqla yanaşı, şairlərin işlətdiyi ümumi deyim və məcazlardan qaçmağa çalışan, yeni boyalar, yeni rənglər axtaran, həyata poetik baxmağı bacaran bir şairdir. O, başqalarının görə bilmədiyi, yaxud görüb seçə bilmədiyi mətləbi şairanə idrakla sənət dilinə çevirə bilir. Şair keçmişi də, bu günü də düşünəndə, ona yalnız şair qəlbi ilə yox, təfəkkür gözü ilə baxır, bütün varlığıyla sevdiyi Ana vətənin hər guşəsində məna axtarır. Onun hadisələrə bədii-fəlsəfi mövqeyi həmişə aparıcıdır:\nDədəmdən, babamdan qalıbsan mənə,\nOd nişanlı yurdum, Azərbaycanım!\nMən də çöskü saldım odlu sinənə,\nYosma koma qurdum, Azərbaycanım!\nHər yerdə dərdimi aça bilmədim,\nHər bulağın suyun içə bilmədim,\nQuşum sənə qondu, uça bilmədim,\nSəni deyib-durdum, Azərbaycanım!\nKim anasın danıb, mən səni danam?\nOdlu ürəyində qaynayan qanam,\nKöksündə oturdum, Azərbaycanım!\nDedim, sinən üstə bəxtəvər oldum,\nFələk ayrı saldı, mən gedər oldum,\nKöçəri quşlarla həmsəfər oldum,\nDirilik-məhəbbət, vüsal intizar,\nGördüm ki, məhəbbət əbədi qalar,\nNifrətə od vurdum, Azərbaycanım!\n("Azərbaycanım". "Cənubi Azərbaycan ədəbiyyatı antologiyası". 4-cü cild. Bakı-1994. səh.218).\nVətənpərvərlik mövzusu bu illər ərzində kifayət qədər özünü göstərib. Həyat hadisələrini nəzmə çəkməyin çox mahir ustalarından biri olan Yəhya Şeyda əsərlərində qələmə aldığı həyatı tam sərtliyi və təzadları ilə əks etdirməyi, onun işıqlı və qaranlıq tərəflərini qabarıq göstərməyi, onu dərin analitik təhlildən keçirməyi bacarır. Şair hadisələrin mahiyyətinə nüfuz etməyi, məzmun, mündəricə gözəlliyini aşkara çıxarmağın olduqca peşəkarcasına öhdəsindən gələ bilir. Bütün bunlarla yanaşı şairin əsərlərində mübarizə ruhu vüsətli və əzəmətli səslənir. Yaradıcılığında poeziyamızın sənət günəşi dahi Mövlanə Füzulinin təsiri duyulan Yəhya Şeydanın əruz vəznində qələmə aldığı "Böyük amil" əsəri poetik fiqurlarla, təşbihlərlə, istiarələrlə, eyni zamanda klassik şairlərimizin ənənələrini davam etdirərək dünyanın bütün eybəcərliklərindən, çirkinliklərindən tamamilə kənar bir yerdə, xərabətilərdə "saqi" (klassik ədəbiyyatda saqi eyni zamanda həm lirik "Mən" kimi, eyni zamanda cənnətdə şərbət paylayan obraz kimi nəzərdə tutulur) obrazı ilə Azərbaycanın şanlı tarixinə nəzər salaraq bir çox mətləbləri izah eləməklə yanaşı, oxucusunu yalançı siyasətbazlara, düşmənlərə qarşı səfərbər edir:


Bolsonaru: “Di Kaprio boş-boş danışmaq əvəzinə ağzını bağlasa, yaxşı olar”\nDÜNYA 04.05.2022 1343\nBraziliya Prezidenti Jair Bolsonaru Hollivud aktyoru Leonardo Di Kaprioya Amazonun problemlərini şişirtməyi dayandırmağı təklif edib. Di Kaprio bu məsələ ilə bağlı bir neçə dəfə çıxış edib və hazırkı Braziliya hökumətini tənqid edib.\nBolsonarunun sözlərinə görə, Ümumdünya Ticarət Təşkilatının direktoru özü etiraf edib ki, Braziliya aqrobiznesi olmasa, dünyada aclıq olacaq.\n“Ona görə də Di Kaprio boş-boş danışmaq əvəzinə ağzını bağlasa, yaxşı olar”, - deyə Braziliya dövlət başçısı qeyd edib.\nOnun sözlərinə görə, aktyorun Amazon meşələrində baş verən yanğın problemi ilə bağlı son nəşrinə əlavə etdiyi fotolar iyirmi il əvvəl çəkilib. Prezident vurğulayıb ki, Braziliya bütün dünya üçün nümunədir: ölkənin kənd təsərrüfatı istehsalçıları qanunla öz torpaqlarının 20 faizini ilkin formada saxlamağı tələb edir, Amazonda isə bu rəqəm artıq 80 faizə çatır.\nQeyd edək ki, Di Kaprio sosial şəbəkələrdə braziliyalı gəncləri seçkilərdə iştirak etməyə çağırıb, çünki onun sözlərinə görə, “planetin sağlamlığı” oktyabrda respublikada keçiriləcək ümumi seçkilərin nəticələrindən asılıdır.\nJivitski: “Rusiya Sumı istiqamətində Ukrayna ilə dövlət sərhədini yarmağa çalışır”\n“Canlı bomba” hücumu hazırlayan İŞİD üzvləri Bursada ələ keçdilər - FOTO/VİDEO\nİspaniyada “korluğa səbəb olan milçək” təhlükəsi: Turistlərə xəbərdarlıq edildi


Vaşinqtonda Xocalı qətliamının ildönümü ilə əlaqədar vebinar keçirlib » Heqiqet.Az\nHeqiqet.Az » dunya » Vaşinqtonda Xocalı qətliamının ildönümü ilə əlaqədar vebinar keçirlib\nABŞ-da yaşayan Azərbaycan icmasının təşəbbüsü və təşkilatçılığı ilə Vaşinqtonda “Xocalı qətliamından xilas olanlar: ümidlər və möhkəmlik” (“Surviving the Khojaly Massacre: Hopes and Resilience”) mövzusunda vebinar keçirilib.\nVerbinarda əvvəlcə tədbirin moderatoru, Meyn ştatında Azərbaycan Cəmiyyətinin təsisçisi və prezidenti Tərlan Əhmədov Xocalı faciəsinın tarixi barədə qısa məlumat verərək, panel iştirakçılarını təqdim edib. Sonra həm Birinci Qarabağ müharibəsi, həm də 44 günlük müharibə dövründə Ermənistanın Azərbaycana hərbi təcavüzü nəticəsində həlak olmuş şəhidlərimizin və qəhrəmanlarımızın xatirəsi bir dəqiqəlik sükutla yad edilib.\nSəfir Elin Süleymanov çıxışında Xocalı qətliamının Azərbaycan tarixində kədərli səhifə olduğunu qeyd edib və faciəni xalqımızın tarixində qoyduğu izi barədə məlumat verib. Etnik mənsubiyyətin müharibə üçün əsas olmadığını və Azərbaycan xalqının sülh içində yaşamağa hazır olduğunu bildirib. Birləşmiş Millətlər Təşkilatının Qaçqınlar üzrə Ali Komissarlığında iş təcrübəsi zamanı qaçqın və məcburi köçkünlərin vəziyyətləri ilə yaxından tanış olduğunu qeyd edən səfir sülhün region üçün vacibliyini bildirib, Azərbaycan Prezidenti İlham Əliyevə istinad edərək, qonşularımızla sülh içində yaşamağın və regionun təhlükəsizliyi naminə düşmənçiliyə son qoyulmasının vacibliyini diqqətə çatdırıb.\nDiplomat ABŞ-ın paytaxtının müxtəlif yerlərində Xocalı faciəsinin 29-cu ildönümü münasibətilə “Xocalı azərbaycanlı mülki əhalinin ən böyük qətliamı olmuşdur” elektron lövhələrinin yerləşdirilməsi ilə bağlı təşəbbüsünə görə Amerika-Azərbaycan Cəmiyyətləri Konqresinə təşəkkürünü bildirib.\nSonra Texas ştatında yerləşən Cənubi Metodist Universitetinin professoru Durdanə Balakişiyeva çıxış edərək Xocalı faciəsinin törədilməsi, Xocalı şəhərinin coğrafi yerləşməsi və mühasirəyə alınması barədə ətraflı məlumat verib, bu hadisənin baş verməsində günahkar olan şəxslər barədə danışıb. Həmin dövrdə xarici və yerli jurnalistlərin əraziyə səfəri zamanı dəhşətli mənzərələrin şahidi olduqları, “Washington Post”, “New York Times”, “Le Monde”, “Human Rights Watch” tərəfindən məlumatların dərc olunduğunu qeyd edib. Həmçinin Azərbaycanın adambaşına düşən məcburi köçkünlərin sayının dünyada ən yüksək olduğu ölkələrdən biri olduğunu deyib.\nDaha sonra Xocalı faciəsi ilə bağlı videoçarx nümayiş olunub.\nXocalı faciəsinin canlı şahidi olmuş Mürvət Məmmədov ailə üzvləri ilə birlikdə məruz qaldıqları hadisələrə, Xocalının işğalı və qətliamın baş verməsi anlarını ətraflı təsvir edib. Xocalının işğal olunmamışdan əvvəl dörd ay blokadada qaldığı, su və elektrik enerjisinin verilməsinin dayandırıldığı, şəhərin atəşə tutulduğu və xilas olmaq üçün keçdikləri əziyyətli və çətin yollar, vətəndaşlarımızın insanlığa xas olmayan işgəncələrə məruz qaldıqları barədə danışıb. 44 günlük müharibədə xalqımızın səngərdə göstərdiyi böyük şücaəti vurğulayan M.Məmmədov dinindən, milliyyətindən asılı olmayaraq, müharibələrin ağır nəticələr doğurduğunu qeyd edərək bütün xalqlara sülh arzulayıb.\nZəngilan rayonunda etnik təmizləməyə məruz qalmış Sərmayə Mustafayeva öz hekayəsini paylaşaraq işğal dövründə onun ailə üzvlərinin və Zəngilan sakinlərinin şahid olduqları mənzərələr barədə danışıb. O, beynəlxalq ictimaiyyəti, xüsusilə Ermənistanın barışığa və sülhə çağırıb.\nTarix üzrə professor, Holokost və İnsan Hüquqları Mərkəzinin üzvü Erika Nadelhaft çıxışında bu cür hadisələri xatırlamağın vacibliyini, hadisə şahidlərinin başlarına gələnlərdən təsirləndiyi və özünün də Holokost tarixini xatırladığını diqqətə çatdırıb. E.Nadelheft insanların birlikdə olmasını və sülhün vacibliyini vurğulayıb.\nTədbir pianoçu, Milli Musiqi və Qlobal Mədəniyyət Cəmiyyətinin prezidenti və təsisçisi Nərgiz Əliyarovanın ifası ilə davam edib.\nQeyd edək ki, tədbir Azərbaycan Respublikasının ABŞ-dakı səfirliyi, Diasporla İş üzrə Dövlət Komitəsi, Meyn Azərbaycan Cəmiyyəti, Amerika-Azərbaycan Cəmiyyətləri Konqresi, Azərbaycan Mərkəzi, Azeri Dallas və Holokost və İnsan Hüquqları Mərkəzinin dəstəyi ilə keçirilib.\nİsveçrə azərbaycanlıları Xocalı faciəsinin ildönümü ilə əlaqədar aksiya keçiriblər\nBinəqədidə “Xocalı harayı” adlı tədbir keçirilib\nGömrük Komitəsinin Akademiyasında Xocalı faciəsi anılıb


GünAzTV: İsrail qırıcıları Suriyada “Sepah”ın “Qüds” qanadının hərbi mövqelərinə yenidən hava zərbələri endirib. Bu barədə, İsrail ordusu yanvarın 20-dən 21-nə keçən gecə bəyanat yayıb.\nBəyanatda bildirilir ki, Suriyadan İsrailin nəzarətində olan Qolan yüksəkliklərinə bir raket buraxılmasına cavab olaraq, İsrail qırıcıları “Sepah”ın “Qüds” qanadının, eləcə də Livan “Hizbullah”ının Suriyadakı hərbi mövqelərini raket atəşinə tutub. Bildirilir ki, bir saat davam edən hava hücumlarında, “Sepah” və “Hizbullah” qüvvələrinin Dəməşqin ətrafında yerləşən silah anbarlarına çoxlu sayda raket zərbələri endirilib.\nRaket hücumunda “Sepah”ın “Qüds” qanadı qüvvələrinin və “Hizbullah” çıların mümkün itkiləri barədə hər hansı bir məlumat yayılmayıb. Suriya tərəfi isə, İsrail qırıcılarının atdığı raketlərin çoxunu səmada məhv etdiyini bildirir.\n“Sepah” və “Hizbullah” qüvvələrinə qarşı hava hücumundan az sonra İsrailin baş naziri Benyamin Netanyahu jurnalistlərə açıqlamasında deyib ki, onun hökuməti ölkəsinə qarşı hər hansı bir xarici təcavüz və təhdidə kəskin reaksiya verəcək: “Bizim sabit bir siyasətimiz var: Suriyada İranın hərbi bazalarına hücum etmək və bizə ziyan vurmağa çalışan hər bir kəsə zərbə vurmaq. Biz bu siyasətimizi davam etdirəcəyik”.\nİsrailin Qolan yüksəkliklərindəki tankları


Rasim Balayev: “Bundan artıq neyləməlidirlər mənə?” » Qaynarinfo.az\nAzərbaycanın xalq artisti, tanınmış aktyor, oynadığı rollarla kiçikdən böyüyə hamının yaddaşına hopan Rasim Balayevin "dərmanlara pul çatdıra bilmirəm, pulum yoxdur” açıqlaması onu sevənlərin ciddi narahatlığına səbəb olub.\nMəsələ ilə bağlı modern.az-a danışan aktyor vəziyyətindən narazı olmadığını deyib:\n"Əslində adamın canı ağrıyanda şikayətlənmək adətidir. Amma mənimlə maraqlanırlar, halımı soruşurlar, prezident təqaüdü alıram, bundan artıq neyləməlidirlər mənə? Hökumət nə lazımdırsa, edir mənə. Yoxsa, hansısa şikayətim yoxdur vəziyyətimdən, hər şey qaydasındadır”.\nR.Balayev bildirib ki, adam nasaz olanda klinikalardakı xidmətin, apteklərdəki dərmanların qiyməti bir az uyğunsuzluq yaradır.\n1230 0 2 1


TƏBİƏT BİR GÜN BİZİ CƏZLANDIRACAQ...\nYuxarı Qarabağ kanalından xeyli zibil çıxarılıb...\nQeyd edək ki, ötən gün Yuxarı Qarabağ kanalına tullantıların atılması ilə bağlı Dövlət Ekoloji Təhlükəsizlik Xidmətinə daxil olan şikayət araşdırılıb və fakt təsdiqini tapıb.\nXidmət rəsmisi Bəhruz Məhəmmədov bildirib ki, ərazi regional ekologiya idarəsinin əməkdaşlarının nəzarəti altında Yuxarı Qarabağ Kanalı İstismar İdarəsinin işçiləri tərəfindən tullantılardan təmizlənib və rayon poliqonuna daşınıb.\nXidmət rəsmisinin də söylədiyi kimi, bəzi insanlarda yaşadığı mühitə laqeydlik, etinasızlıq hiss olunur. Bir çoxunun düşüncəsinə görə, təmizlik yalnız yaşadığı evin içərisində olmalıdır - ev təmizdirsə - ailəsinə, özünə zaval yoxdur... Heç bir xəstəlik onu yaxalaya bilməz.\nBu gün dənizlər, su hövzələri, çaylar, torpaq... nə qədər çirkaba məruz qalır. Həm bəzi müəssisələr kimyəvi tullantılarla çirkləndirir, həm də insanlar əlinə keçəni – sellofan torbalardan, plastik butulkalardan tutmuş bir çox zir-zibili hara gəldi ataraq zibilləyirlər. Təbiət isə ona nə veririksə, bir gün onu bizə qaytarır. Zibillənmiş sularda balıqlar zəhərlənir, kökü kəsilir, içməli su tükənir, müəssisələrin zəhərli tüstüləri ilə çirklənmiş atmosfer havası ilə nəfəs alıb xəstəliklər qazanılır və s.\nHəmçini həm lazımsız gübrələrlə, həm də sənaye müəssisələrinin texnogen tullantıları və s. ilə də torpaqlar çirklənməyə məruz qalır və beləliklə, torpağın münbitliyi azalır - əkinə yararsızlaşır.\nXatırladaq ki, Azərbaycanda təkcə neftlə çirklənmiş torpaqların sahəsi 30 min hektara çatır.\nBu ərazinin böyük hissəsi Abşeron yarımadasının (25 min ha-dan çox) payına düşür. Sonrakı yerləri Şirvanneft və Salyanneft (50 ha-dan artıq), qismən Siyəzən neft və digər daha kiçik yataqların hesabınadır. Neft məhsullarının və çoxlu miqdarda buruq sularının səthə axıdılması, qrunt sularının səviyyəsinin qalxmasına və torpağın təkrar şoranlaşmasına səbəb olur.\nEkologiyanı qorumasaq, mütləq o bizi cəzalandıracaq – müxtəlif xəstəliklərlə, aclıqla, sususzluqla... Və təbiət intiqamını bir gün bizdən alacaq!\nÇünki hər şey bumeranqdır...


AZƏRBAYCAN DEMOKRAT FİRQƏSİNİN MÜRACİƏTNAMƏSİ – Azərbaycan Ruznaməsi\nAydındır ki, dünya ölkələrində yaşayanlar çoxlu tarixi səbəblərə görə vahid bir halda deyillər. Hər məmləkətin sərhəddi çərçivəsində yaşayan etniklər, qəbilə və millətlər dil, adət-ənənə cəhətdən bir çox xüsusiyyətlərə malikdirlər ki, əgər hər məmləkətin idarə və dövlət quruluşunda bu xüsusiyyətlər nəzərdə tutulmazsa, orada həqiqi demokratik milli hökumət imkan xaricindədir.\nƏgər dünyanın böyük və mütərəqqi ölkələrini nəzərdə tutub milli hökumətlərin nailiyyətlərinin səbəblərini axtarsaq təsdiq etməliyik ki, bunların hamısı o əlaqə və diqqətlə başlayır ki, millətlərin və tayfaların xüsusiyyətlərinə fikir verilməmişdir.\nBizim bu iddiamızın canlı və böyük şahidi Amerika Birləşmiş Cümhuriyyətləri və Birləşmiş Sovet Cümhuriyyətləri, həmçininin İsveç Dövlət quruluşudur. Bu klassik demokratik ölkələrdə milli ixtiyarat və federasion üsulunu gözləməklə millətlərin içərisində tam fərdlər məmləkətin müqəddəratını həll etmək və dövlət işlərində müdaxilə etməyə müvəffəq olmuşlar.\nPuç fikir və çürük iddiadır ki, deyirlər: məhəlli ixtiyarat və federasion üsulu mərkəziyyəti kölgədə qoya bilər. Bunun əksinə olaraq təcrübə sübut etmişdir ki, qəbilələr, millətlər və mərkəzdən xaricdə yaşayan əhalinin nə qədər müstəqil və sərbəst surətdə dövlət işlərinə müdaxilə və iştirakları təmin edilərsə, o nisbətdə də onların vətənlə əlaqələri və məhəbbətləri artıq və möhkəm ola bilər. Bu mülahizə və fikrin əsasında məşrutə Xahlıq cərəyanını əmələ gətirənlər və İranın qanun əsasını yazanlar əyalət və vilayət əncümənlərini irəli çəkib çalışmışlar ki, bu vasitə ilə ümum İran xalqını ölkənin müqəddəratını təyin etməkdə şərik etsinlər, əyalət və vilayətlərin xüsusi ehtiyaclarını onların əhalisi vasitəsilə aradan götürməyə çalışsınlar.\nƏyalət və vilayət əncümənlərinin susması İran millətlərinin ictimai hüquqdan məhrum edilməsi deməkdir. Qətiyyən bürokratik rejimi və mənasız mütləqe mərkəziyyət vasitəsilədir ki, iran məmləkəti bir ovuc fasid, oğru və istifadəçi ünsürlərin əllərində oyuncaq olmuş və bu səbəb ilə tərəqqi və təkamül karvanından məsafələrlə geridə qalmışdır. Məhz bürokratik rejimin səbəbilədir ki, iranlıların əksəri ictimai hüquqdan məhrum, məşruhiyyət və milli hökumətə bədbin olub, İranın gələcəyinə məyusluq və ümidsizlik gözü ilə baxırlar.\nİnkar etmək olmaz ki, bu gün bizim məmləkətimizdə milli hökumət və məşrutədən əsər qalmamışdır. İran dövləti əməldə iradəsiz və pözucu bir maşın halına düşmüşdür ki, onun başında duranlar xalqı qarət etməkdən başqa bir məqsəd və niyyəti təqib etmirlər. Tamam fəsad, bədbəxtliklər və fəlakətlər buradan rişələnmişdir. Dərəbəylik üsulunun qüvvətlənməsi, diktator və diktatorpərəstlərin tapılması bu yaramaz və faydasız üsulun nəticəsidir ki, 4-5 nəfər çürümüş şəxsiyyət güc ilə İran camaatına təhmil edilmişlər.\nƏgər İranda yaşayan millətlər, xalqlar ölkənin istiqlalını gözləməklə bərabər öz yerlərində və hüdudlarında azad və muxtar olsaydılar və bacarsaydılar məmləkətin ümumi və bütün qanunlarını gözləməklə bərabər öz müqəddəratlarını, özlərinin meyil və iradələri ilə təyin etsinlər; əgər onlar özlərinin mədəni, iqtisadi və siyasi cəhətdən tərəqqiləri uğrunda qeyd-şərtsiz çalışsaydılar İranın vəziyyəti bu hala düşməz, qanun əsasike hədsiz və saysız qurbanlar verməklə ələ gəlmiş əsərsiz qalmazdı. Buna görə əgər bu üsul min illər davam edərsə mümkün deyil. İran xalqı kasıbçılıq, yoxsulluq və çarəsizlik dəryasından nicat tapıb, tərəqqi və təkamül yoluna qədəm qoya bilsin və müstəbid, qaniçən, mənliyi olmayan ünsürlərin əlindən nicat tapmağa müvəffəq olsun. Əgər bu mənhus üsul qalarsa, siyasi firqələr və s. demokratik təşkilatlar, hətta kiçik qruplar belə hasil olmayacaqdır. Deməli, ayrı bir çarə yoxdur. Çox tez bir zamanda gərək qanun əsasının icra və təkmili yolunda ciddi işə başlayıb, milli hökuməti aşağıdan, yəni xalq içindən və camaatın geniş təbəqələrinin ehtiyacı üzərindən əyalət və vilayətdə yaşayan xalqların xüsusiyyətləri əsasında qurmaq lazımdır.\nMəhəlli ixtiyarat və federasion üsulunun səthi və sadə şəkli olan əyalət və vilayət əncümənləri təzə bir fikir deyildir. Müasir və mütərəqqi ölkələrdən əlavə qədim tarixi və böyük məmləkətlər də belə naçar qalıb xalqın və millətlərin xüsusiyyətini nəzərdə tutub onların əllərini öz daxili işlərində açıq qoysunlar.\nBöyük Daruyuşun məmləkəti təqsim etməsi fəqət və fəqət bu təbii ehtiyac üzərində yaradılmışdır. Qədim İranın satrab sakinləri bugünkü federasion və xodmuxtarlıq (Avtonomiya) üsulunun ibtidai şəklindən başqa bir şey deyil. İndiki İranda hökm sürən şahənşahlıq ünvanının bundan başqa şərhi və izahı yoxdur.\nMərkəziyyəti əgər diktatorluq, təkbaşınalıq və zorakılıqdan ötrü saxlamaq istəsək başqa bir sözdür və əgər istəsək onun məmləkəti mərkəziyyətin və demoktratik hökumətin başda duranını tanıyaq, o vaxt məcburuq, əyalət və vilayətlərin milli və mədəni xüsusiyyətləri ki vardır, onlara icazə verək öz daxili işlərindən azad və muxtar olsunlar. Bu vasitə ilə mərkəzlə mənəvi əlaqə qüvvətlənə bilsin.\nBiz Azərbaycanın xüsusyyətindən bəhs edirik və deyirik ki, bu geniş torpaqda 4 milyon yarım azərbaycanlı yaşayır və bu camaatın dil, adət-ənənəsi cəhətdən İranın başqa əyalətləri ilə böyük fərqi vardır. Əgər biz istəyirik ki, bu xalq öz maarif işlərində və öz torpağının abadlığında iştirak etsin, hərgiz bu mərkəziyyətin əleyhinə olmayıb, bəlkə onun qüvvətlənməsinə çalışmış oluruq.\nBəzi qısa fikirli adamlar xəyal edirlər ki, zor ilə, çomaq, iti xəncər gücü ilə bir xalqın dilini, xüsusiyyətini, ənənəsini ortadan aparmaq mümkündür. Bu xam xəyal ilə onlar səy edirlər insanları zorla məcbur etsinlər ki, hətta Azərbaycanın uzaq kəndlərində belə öz ana dilindən başqa bir dil bilməyən kəndçilər üçün fars dilində danışsınlar. Bunlar təsəvvür edirlər ki, İran xalqını aldatmaq üçün yaratdıqları milli vəhdət sözü fəqət libasları və dilləri süni surətdə birləşdirmək vasitəsilə mümkün olacaqdır. Bunlar bilmirlər ki, dilin kökü anaların sinəsindən və xalqın ənənəsindən, onların ocaqları başından qalxır. İndi nə qədər analar diri və ocaqlar yanmaqdadır. Bir xalqın dilini ədəb və rüsumunu (milli ənənəsini) əvəz etmək mümkün olan işlərdən deyil. Milli birliyə o vaxt nail olmaq olar ki, xalqın hamısı öz xüsusiyyətini və daxili azadlığını saxlamaqla inkişaf edib, biri-birinə bərabər ola bilsin.\nAzərbaycan xalqı mərkəzin çürümüş və kəsif şəxsiyyətlərinin siyasəti sayəsində özünün istedad, qabiliyyət və zəkasına baxmayaraq, hər cür azadlıq və ixtiyardan məhrum edilmişdir. Onun övladlarının öz ana dilində təhsil almaq imkanları olmamışdır. Onun ziyalıları xalqın maarif, səhiyyə və s. ehtiyaclarını yox etmək üçün heç bir haqq və ixtiyarata malik deyillər. Onlar öz ana yurdlarında, özlərinin qızıl törədən torpaqlarında yoxsul və çarəsizlik halında yabançılar və əsirlər kimi yoxsul halda yaşamaqdadırlar. Onun şəxsiyyətini, dilini və millətini hər an alçaltmaq və təhqir etməkdədirlər. Rza xanın şum siyasəti və mərkəzi dövlətin rəsmi nümayəndəsi – bəlkə Azərbaycan xalqının düşmənlərinin nümunəsi olan Abdulla Müstəfinin alçaldıcı, təhqiredici sözləri Azərbaycan xalqının qulağında bayquş səsi kimi indiyədək cingildəməkdədir. Bir müəyyən hissədən başqa bütün Azərbaycan xalqı özlərinin adına, şöhrətinə, millətinə bağlıdır. Bunlar həmişə səy etmişlər ki, Azərbaycanın azadlığı və bununla bərabər bütün İranın azadlıq və səadəti uğrunda ciddi surətdə çalışsınlar.\nBiz mətləbin uzanmasını nəzərdə tutub Azərbaycanın qara tarixindən bəhs etmək istəmirik. Bu xalqın mənşəyi və babalarının (Qeyrətli Midiyalıların) böyük bir dövlət təşkil edib, uzun illərcə müstəqil siyasi həyat sürdüklərini də irəli çəkməliyik. Səfəvi sultanlarının Azərbaycan oğullarından təşkil etdiyi Qızılbaş ordusunun bu günkü İranın təşkilində gördükləri böyük işlər və göstərdikləri böyük qəhrəmanlıqdan da bəhs etmirik, hətta İranın və Azərbaycanın məşrutə hərəkatında Səttar xanın bayrağı altında fədakarlıq göstərən Azərbaycan mücahidlərinin fəaliyyətlərini də ayrı bir vaxta saxlayırıq. Şeyx Məhəmməd Xiyabaninin azadlıq uğrunda başladığı bu qiyamı və bundan sonra meydana çıxan bütün qiyamlar və azadlıq hərəkatlarının da şərhini verə bilməyəcəyik. Biz deyirik ki, Azərbaycan torpağında 4 milyonluq bir xalq yaşayır ki, onların etniklərini tanıtdırmışlar. Onların özlərinə məxsus dilləri, ayrı bir adab və rüsumları vardır. Bu xalq deyir k, biz istəyirik ki, İranın istiqlaliyyətini və bütovlüyünü hifz etməklə bərabər öz daxili işlərimizi idarə etməkdə muxtar və azad olaq, öz evimizi öz meyil və iradəmizlə idarə edək və milli məhəlli ehtiyaclarımızı öz gücümüzlə aradan qaldıraq. Azərbaycan deyir: Tehran bizim dərdlərimizə yetişmir və bizim ehtiyaclarımızı nəzərə alıb çarə etməkdə acizdir. Bizim maarifimizin tərəqqisinin qarşısını alır, bizim ana dilimizi təhqir edib, başqa vətəndaşlarımız kimi yaşamağa yol vermir. Bunla belə, biz oradan əlaqəmizi kəsmək iddiasında deyilik. Ölkəmizin tamam və ümumədalətli qanunlarına itaət edəcəyik. Məclise-Şuraye-Millidə və Mərkəzi Hökumətdə iştirak etməliyik. Fars dilini dövlət dili olmaq şərti ilə milli məktəblərimizdə öz dilimiz ilə bərabər tədris etməyə imkan verəcəyik, amma bunların hamısı ilə bərabər özümüz üçün bu haqqa qailik ki, gərək öz evimizin sahibi və ixtiyarı özümüz olub, onu öz səliqəmizlə idarə etmək imkanına malik olaq.\nNecə ki, yuxarıda dedik, biz təzə bir iş başlamışıq. Minlərcə Azərbaycan azadlıqsevərləri və mütəfəkkirləri təklik və cəmlik şəklində bu müqəddəs fikir və ali məqsəd yolunda Azərbaycanın və İranın həqiqi azadlıq və istiqlalının bünövrəsini gərək onun üzərində qursun, azərbaycanlıları maarif azadlığına və muxtariyyat mübarizəsini dəvət etsin. İndi demokratik məmləkətlərin cavanlarının mübarizəsi sayəsində faşizmin əsası yıxılmış, millətlərin başqa millətlər üzərində ağalıq nəzəriyyəsinin puç bir iddia olduğu isbata yetmiş və bütün dünya millətlərinin sərbəst surətdə öz müqəddəratını təmin etmələri bəyanat və bağlaşmalar vasitəsilə elan olunmuşdur. Bu halda Azərbaycan xalqı və Azərbaycan azadlıqsevərləri təbiidir ki, tək və cəm halında azadlıq mübarizələrini idamə verə bilməzlər. Ona görə lazım gəlirdi ki, bu mübarizələrə rəhbərlik etmək üçün, intizamlı bir firqə təşkilatı vücuda gəlsin. Azərbaycan Demokrat Firqəsi bu ehtiyacdan doğmuş bir təşkilatdır. O təşkilat bütün demokratik və azadlıqsevər vətəndaşları öz sırasına dəvət etməklə bir milli mərkəz yaradacaq ki, Azərbaycan xalqını azadlıq hədəfinə doğru sövq edəcək və bu vasitə ilə İran millətinin tərəqqi və təkamül yolunu açacaqdır.\nƏlbəttə, bu firqənin proqram və əsasnaməsi çox diqqətlə Konqre (Qurultay) tərəfindən təsvib edilib xalq arasında yayılacaqdır. Müəssislər Heyəti bu vasitə ilə firqənin əsas nəzərini ümumxalq elan etməklə onları öz sıralarına çağırmağa başlamışdır.\nƏzizi həmvətənlər! Budur, böyük tarixi mübarizə dövrü başlanır. Azərbaycan Demokrat Firqəsi təbəqə və sinfi fərqlər qoymadan öz təşkilatına üzv olmağa və müqəddəs milli mübarizədə iştirak etməyə çağırır. Bu firqənin qapıları oğrular və xainlərdən başqa Azərbaycan xalqının üzünə açıqdır. Hər kəs bizim şüarlarımızı və məqsədlərimizi qəbul edərsə, çox tezliklə özünü firqə təşkilatına üzv yazdırmalı, Azərbaycanın və ümumiranın azadlıq bayraqdarlarının sırasına daxil olmalıdır.\nBİZİM ŞÜARLARIMIZ BUNLARDIR:\nİranın istiqlaliyyət və bütövlüyünü saxlamaqla bərabər Azərbaycan xalqına daxili azadlıq və mədəni muxtariyyət verilməlidir ki, özünün maarifi yolunda və Azərbaycanın abadlaşması və tərəqqisi üçün ümumölkənin ədalətli qanunlarını gözləməklə bərabər öz taleyini özü təyin etsin.\nBu məqsədi həyata keçirmək üçün çox tezliklə Əyalət və Vilayət Əncümənlərini yaradıb işə başlamalıdır. Bu Əncümənlər maarif, səhiyyə və iqtisadiyyat sahəsində fəaliyyət göstərməklə bərabər, Konstitusiya əsasında bütün dövlət işçilərinin əməllərini təftiş edib nəticələr haqqında öz fikrini deyəcəkdir.\nAzərbaycanın ibtidai məktəblərində 3 sinfə qədər dərslər ancaq azərbaycan dilində aparılmalı və 3 sinifdən yuxarı dövlət dili olmaq üzrə fars dili də azərbaycan dili ilə yanaşı tədris edilməlidir.\nAzərbaycanda milli darülfünunun təşkili demokrat firqəsinin əsas məqsədlərindən biridir.\nAzərbaycan Demokratik Firqəsi sənaye və fabriklərin genişləndirilməsinə mütləq çalışacaq və səy edəcək ki, mövcud fabrikləri təkmilləşdirməklə yanaşı, işsizliyi aradan qaldırmaq, əl və maşın sənayesini genişləndirmək üçün vasitələr axtarıb təzə fabriklər yaratmaq.\nTicarətin genişləndirilməsini Azərbaycan Demokratik Firqəsi çox lazımlı və ciddi məsələlərdən hesab edir. Bu günə qədər ticarət yollarının bağlı qalması kəndlilərin, xüsusən bağçıların və xırda mülkədarların sərvətlərinin əllərindən çıxmasına və onların dilənçiliyə düşməsinə səbəb olmuşdur. Bunun qarşısını almaq məqsədilə Azərbaycan Demokratik Firqəsi bazar tapmaq, Azərbaycan əmtəələrinin xaricə çıxarılması üçün tranzit yollar axtarmaq üçün ciddi iqdam etməyi və bu vasitə ilə ümumi sərvətin nöqsanının qabağını almağı nəzərdə tutmuşdur.\nAzərbaycan Demokratik Firqəsinin əsas məqsədlərindən biri də Azərbaycan şəhərlərinin abadlaşdırılmasıdır. Bu məqsədə çatmaq üçün səy ediləcəkdir ki, çox tezliklə Şəhər Əncümənlərinin qanunu qəbul edilsin və şəhər əhalisinin müstəqil bir surətdə şəhərin abadlığına çalışıb onların yaxşı və müasir hala salmağa imkan verilsin. Xüsusən Təbriz şəhərinin su ilə təmin edilməsi Azərbaycan Demokratik Firqəsinin təxirəsalınmaz məsələlərindəndir.\nAzərbaycan Demokratik Firqəsinin müəssisləri bilirlər ki, məmləkətin sərvət istehsaledicisi və iqtisadi qüvvəsi kəndli qüvvəsidir. Ona görə bu firqə edə bilməz ki, kəndlilər arasında əmələ gələn hərəkatı nəzərə almasın. Buna görə də firqə səy edəcək ki, kəndlilərin ehtiyaclarını təmin etmək yolunda əsas qədəmlər götürülsün.\nXüsusən, kəndli ilə ərbabların (iri torpaq sahiblərinin) arasında müəyyən bir hüdudu təyin etmək və bəzi ərbablar tərəfindən düzəldilmiş qeyri-qanuni vergilərin qabağını almaq Demokratik Firqənin təxirəsalınmaz vəzifələrindəndir.\nFirqə səy edəcək ki, bu məsələ elə bir şəkildə həll edilsin ki, həm kəndlilər razı qalsın, həm də maliklər (mülkədarlar) özlərinin gələcəyindən nigaran qalmayıb, kəndlərinin və öz məmləkətlərinin abadlıqlarına çalışsınlar.\nXalisə yerləri və Azərbaycanı tərk edib qaçan və Azərbaycan xalqının zəhmətlərinin məhsulunu Tehranda və s. şəhərlərdə məsrəf edən ərbabların (varlı mülkədarların) yerləri əgər tezliklə Azərbaycana müraciət etməsələr, Demokratik Firqəsinin əqidəsinə görə qeyd-şərtsiz olaraq kəndlilərin ixtiyarına verilməlidir. Biz eyş-işrətindən ötrü Azərbaycanın sərvətini aparanları azərbaycanlı hesab etmirik. Əgər onlar Azərbaycana qayıtmaqdan imtina etsələr, Azərbaycanda onlara heç bir haqq verilməyəcək. Bundan əlavə firqə çalışacaq çox sadə bir surətdə Azərbaycan kəndlilərinin əksəriyyətini torpaq və əkin alətləri cəhətdən təmin etsin.\nDemokratik Firqənin mühüm vəzifələrindən biri də işsizlik ilə mübarizə etməkdir. İndidən bu təhlükə özünü çox ciddi surətdə göstərməkdədir. Gələcəkdə bu sel gündən-günə qüvvətlənəcək. Mərkəzi dövlət və məhəlli məmurlar tərəfindən bu sahədə heç bir iş gorülməmişdir. Əgər iş bu minval ilə davam edərsə, Azərbaycan əhalisinin əksəriyyəti ağır vəziyyətə düşməyə məhkumdur.\nFirqə çalışacaq bu təhlükənin qabağını almaq üçün ciddi tədbirlər görsün. Hələlik fabriklərin yaradılması, ticarətin genişləndirilməsi, əkinçi təşkilatlarının təsis edilməsi, dəmir, şosse yolları çəkmək kimi tədbirlər mümkündür. Bu işləri görmək bir qədər faydalı olsun.\nSeçki qanununda Azərbaycanın haqqında böyük zülm edilmişdir. Dəqiq məlumata görə, bu ölkədə 4 milyondan yuxarı Azərbaycanlı yaşamaqdadır. Bu ədalətsiz qanun əsasında Azərbaycana Məclise-Şurayi-Milliyə 20 vəkil yeri verilmişdir. Bu qətiyyən mütənasib bir bölgü deyildir.\nAzərbaycan Demokratik Firqəsi səy edəcək ki, Azərbaycan əhalisinin sayına nisbət vəkil seçmək haqqı olsun. Bu təqribən məclis nümayəndələrinin 1/3-ni təşkil edə bilər. Azərbaycan Demokratik Firqəsi məclis seçikilərinin mütləq azad olmasının tərəfdarıdır. O, dövlət işçilərinin daxili və xarici ünsürlərin, həmçinin pulluların qorxutmaq və aldatmaq yolu ilə seçki işinə qarışmalarına qəti şəkildə müxalif olacaqdır.\nSeçki gərək tamam İranda bir an vahiddə başlayıb, sabit bir vaxtda qurtarsın.\nƏliəyri və rüşvət alan şəxslər dövlət idarələrinə soxulmuşlar. Azərbaycan Demokratik Firqəsi onlarla ciddi mübarizə edəcək və dövlət məmurları arasında salim və düzgün şəxslərdən qədirdanlıq edəcəkdir.\nMəxsusən, firqə çalışacaq ki, onların maaşları və dolanışıq şərtləri elə islah olsun ki, onlar üçün oğurluq, xəyanət etməyə bəhanə qalmasın və onlar özləri üçün abırlı bir həyat qursunlar.\nDemokratik Firqə səy edəcək ki, Azərbaycandan alınan vergilərin yarıdan çoxu Azərbaycanın öz ehtiyaclarına sərf edilsin və qeyri-müstəqim vergilər ciddi surətdə azalsın.\nAzərbaycan Demokratik Firqəsi bütün demokratik dövlətlər, xüsusən müttəfiqlər ilə dostluq saxlamaq tərəfdarıdır və bu dostluğu davam etdirmək üçün çalışacaq mərkəzdə və şəhərlərdə İran ilə müttəfiq demokratik dövlətlər arasındakı dostuluğu pozmaq istəyən xain ünsürlərin əllərini ictimai, siyasi və dövləti işlərdən kənar etsin. Budur demokrat firqəsini yaradanların əsl məqsədləri.\nBiz ümidvarıq ki, hər bir vətənsevər Azərbaycanlı, istər Azərbaycanın daxilində, istərsə də Azərbaycandan kənarda bu müqəddəs məqsədə çatmaq üçün bizimlə həmrəy və əlbir olacaqdır. Təbiidir ki, insan əgər əvvəl öz evini islah etməsə məhəllə, şəhər və ya ölkə üçün işləyə bilməz. Biz əvvəl öz evimiz olan Azərbaycandan başlayırıq və inanırıq ki, Azərbaycanın islah və tərəqqisi təbii ki, İranın tərəqqisinə səbəb olacaqdır və vətənimiz bu vasitə ilə quldurların və mürtəcelərin cəngəlindən nicat tapacaqdır.\nYaşasın İran və Azərbaycan azadlığının məşəldarı olan Azərbaycan Demokratik Firqəsi!\nFirqəmiz işə başladı. Doşənbə günü (bazar ertəsi günü) firqəmizin müraciətnaməsi yayıldı. Bu müraciətnamə xalqımız tərəfindən geniş diqqət və böyük rəğbətlə qarşılandı. Minlərlə azərbaycanlı Azərbaycan şəhərlərində müraciətnamənin yapışdırıldığı divarların qabağında toplanıb ürək döyüntüsü ilə onu axıra qədər oxudular, düşündülər və alqışlayıb bu vasitə ilə səadət və azadlıq üçün yol açıldığını hiss etdilər.\nBu isti qarşılanma və hərarətli diqqət göstərdi ki, tutduğumuz yol düzdür və müəyyənləşdirdiyimiz hədəfə doğrudur.\nBizim başqa firqələr kimi xalqı cəlb etməkdən ötrü ali sözlər ilə deyil, həqiqi yol göstərmək məqsədi ilə əməli tədbirlər vasitəsi ilə işə başladığımızı xalq özü gözəl bir surətdə müəyyən etdiyi üçün müraciətnaməmiz ümümxalq tərəfindən bu qədər həvəs və rəğbət ilə qarşılandı.\nMüraciətnaməmizin dili olduqca aydın və anlaşılandır. Burada xalqın istəkləri, arzuları, ehtiyacları çox aydın göstərilmişdir. Biz İranın istiqlalına əlaqədar olduğumuz ilə bərabər Azərbaycan xalqının maarif ixtiyaratı və öz müqəddəratını öz gücü ilə təmin etməsini arzu edirik.\nBiz öz dilimizdə maarif, səhiyyə və dövlət idarəsi tələb edirik. Bizim öz dilimizdə kitabımız, qəzetimiz və ədəbiyyatımız azad bir surətdə yaradılmaqla xalqımızın mütərəqqi bir xalq olmasına imkan verilməlidir.\nBiz ilk növbədə öz evimiz olan Azərbaycandan başlayıb oranın tərəqqisini təmin etməyə çalışırıq. Bunun üçün çox sadə və təbii bir təşkilat yaratmağı qəti şəkildə tələb edirik. Bu təşkilat İran konstitusiyasının əsaslarını təşkil edən Əyalət və Vilayət Əncümənləridir.\nƏyalət və Vilayət Əncümənləri təzə bir təşkilat deyildir. Onun böyük və tarixi keçmişi vardır. İran xalqları məşrutə və azadlıq almaq işində Azərbaycan xalqının Əyalət Əncüməninin fəaliyyətinə və fədakarlığına borcludur. Ona görə də müstəbidlər və azadlıq düşmənləri birinci növbədə bu təşkilatı aradan götürməyə müvəffəq olmuşlar.\nFirqəmiz xalqın iradə və gücünə dayanaraq bu haqqı alacaq və onun vasitəsi ilə xalqın azadlığını və ölkənin tərəqqisini təmin edəcəkdir.\nFirqəmiz milli bir firqə olduğu üçün sinif və təbəqə nəzərdə tutulmayıb. Ümumi camaatı öz bayrağı altına çağırır.\nBu vasitə ilə mərkəzi hökumət və yerli məmurların ləyaqətsizliyi nəticəsində meydana çıxan nifaq və bəzi yaramaz ünsürlərin nalayiq hərəkətləri sayəsində hərc-mərcliyə son qoyulacaqdır.\nQəzetimiz firqənin rəsmi naşiri, əfkarı olduğu üçün müraciətnamənin əsaslarını unutmayıb, yeri gəldikcə onun izah və təfsirinə çalışacaq və xalqı milli azadlıq üçün mübarizəyə hazırlayacaqdır.\nBiz bilirik ki, Azərbaycan xalqının daxili və xarici düşmənləri firqəmizin meydana çıxması ilə yarasalar günəşdən qorxan kimi qorxuya düşüb əleyhimizə qalxacaqlar. Qəzetimiz bu xain ünsürlər ilə ciddi mübarizə etdiyinə görə oxucuların fövqəladə bir surətdə diqqət mərkəzində olacaqdır. Bu şanlı vuruşmalarda biz mütləq qalib çıxmalıyıq. Çünki yolumuz doğru və məqsədimiz müqəddəsdir. Biz rəşid bir millətin xalq və ixtiyarı üçün mübarizə edirik. Azərbaycan xalqı öz azadlığını almaqla bütün İran xalqlarını da əsarətdən xilas edəcəkdir!\n“Azərbaycan”, 14 şəhrivər (5 sentyabr 1945)


30 İyul 2020, 12:15 (GMT +4)\nBakı, 30 iyul, SalamNews. Azərbaycan Respublikası Mərkəzi Bankının (AMB) İdarə Heyəti uçot dərəcəsinin 7%-dən 6,75%-ə endirilməsi haqqında qərar qəbul edib.\nSalamNews-un verdiyi xəbərə görə, bu barədə AMB-nin İdarə Heyətinin sədri Elman Rüstəmov məlumat verib.\nFaiz dəhlizinin aşağı həddi 6,25%, yuxarı həddi isə 7,25% səviyyəsində müəyyən edilib.\nMərkəzi Bankın İdarə Heyətinin faiz dəhlizinin parametrləri barədə növbəti qərarı 2020-ci il 18 sentyabr tarixində ictimaiyyətə açıqlanacaq.\nQeyd edək ki, AMB-nin uçot dərəcəsinə bu il ərzində indiyədək beş dəfə baxıb.\n31 yanvar 2020-ci ildə Azərbaycan Respublikası Mərkəzi Bankının İdarə Heyəti uçot dərəcəsinin 25 baza bəndi azaldılaraq 7.5%-dən 7.25%-ə endirilməsi haqqında qərar qəbul edib, faiz dəhlizinin yuxarı və aşağı hədləri uçot dərəcəsinə ±1.75%-lik diapazonda müəyyənləşdirilib (9% və 5.5%).\nDaha sonra 19 mart 2020-ci ildə AMB uçot dərəcəsinin 7.25% səviyyəsində dəyişməz saxlanılması haqqında qərar qəbul edib. Faiz dəhlizinin yuxarı həddi 9% saxlanılmaqla aşağı həddi 6.75%-ə qaldırılıb.\n1 may 2020-ci ildə isə uçot dərəcəsinin 7.25% və faiz dəhlizinin aşağı həddinin 6.75% səviyyəsində dəyişməz saxlanılması haqqında qərar qəbul edilib. Faiz dəhlizinin yuxarı həddi isə 9%-dən 8%-ə endirilib.\n19 iyun 2020-ci ildə AMB uçot dərəcəsinin 7.25%-dən 7%-ə endirilməsi haqqında qərar qəbul edib, faiz dəhlizinin aşağı həddi 6.5%, faiz dəhlizinin yuxarı həddi isə 7.5% səviyyəsində müəyyən edilib.\nBu il ərzində faiz dəhlizinin parametrlərinə dair növbəti qərarların 18 sentyabr, 30 oktyabr və 18 dekabr tarixində açıqlanacağı gözlənilir.\n23 Yanvar 2021, 13:00 (GMT +4)\n23 Yanvar 2021, 12:50 (GMT +4)\n23 Yanvar 2021, 12:49 (GMT +4)


Oğlum! O mənim hər şeyimdir. O qədər gözəldir,yaraşıqlıdır ki, gözləri, burnu, qaşları.. Gecələr Oğlumu seyr edirəm gözümü qırpmadan. Birdən oyanar, qorxar, ağlayar, birdən kimsə gəlib onu qorxudar, oğurlayar. Yox!! Yatmayacam heç vaxt,onu qoruyacam, oğlum!\nO qədər tez böyüyür ki, böyük kişi olub mənim oğlum, elə mənə oxşayır. Atasına oxşamasın! Ondan zəhləm gedir onsuz da yenə gec gəlir evə, ağzındada zehrimar içki iyi, şirkətin müdirinə bax! Yenə görəsən hansı sırtıq katibəsinin yanından gəlir əclaf! Ehh.. heç mənə lazım da deyil o. Mənə oğlum bəs edər, şəhzadəm! Böyüyüb, eşitdim qız istəyirmiş universitetdə.. Ha-ha, nə tez böyüyür uşaqlar.. Görəsən kimdir o qiz, yaraşır oğluma!?\nYox, qoymuyacam başını aldadarlar oğlumun.Həyasız qızlara imkan vermərəm oğlumu başdan çıxatsınlar. Oğlumu əlimdən ala bilməzlər, kiçik şeytanlar!\nArtıq xeyli vaxt da keçib oğlum atasının işlədiyi şirkətin müdiridir artıq. Çox yaraşır kostyum, əlində də iş çantası mənim balama, gözümün işığina,arada deyir ki, bizə qocalmısız, ehh oğlum, yəqin özümüzü çox yormayaq, istirahət edək deyə deyir.\nBizi o qədər fikirləşir ki, canım mənim.. Bu yaxınlarda Kişi ilə məni bir yerə gətirdi şoferi ilə.\nYəqin istirahət üçün, demişdim axi bizi o qədər düşünür ki canım oğlum, həmişə özünü narahat hiss edirdi. Onunla qalanda rahat olaq deyə buranı tutub yeqin, ehh mənim balam nə ehtiyac vardı ki buna. Bizi qapıda qarşıladılar, sonra bir otağa aparıb nəsə qeyd etdilər. Bura çox böyük bir yerdir,yəqin nə əziyyətlər çəkib yenə bizə görə, görəsən niyə belə solğun görsənir canım oğlum!?\nXəstələnib?? Yoxsa yenə işləri yorub onu. Ehh, mən o qədər deyirdim atan hələ qocalmayıb ki, işləri birlikdə görərsiniz, o qədər ağıllıdır ki, atasına da əziyyət vermir. Qurban olaram elə oğluma, elə tez çıxıb getdi, yenə işdən çağırdılar yəqin oğlumu.\nAğ paltarlı qulluqçular bizə otağımızı göstərdilər. Mən darıxaram belə yerlərdə, buradakı insanlar da bir qəribədir. Elə çoxu da yaşlı insanlardır. Hamı elə bil yas içindədir. Arada onlara oğlumdan danışıram, qəribə-qəribə baxırlar üzümə, bilirəm qısqanırlar, onların heç birinin yəqin övladları yoxdur. Yazıqlar,bəzən ələ salırlar məni, inanin heç incimirəm,onların hamısını bağışlayıram. Gecələri oyanıram,bəziləri yatağında hönkürtü ilə ağlayir, bəziləri kiminsə rəsmini qucaqlayıb, kimisə gözləyirmiş kimi pəncərədən bayır qapısına baxır, nə bilim buralar qəribədir. Yeməklər də qəribə dadır. Qulluqçularla da dalaşdım. O gün onları qorxutmuşam, dedim ki,oğlum gələn kimi hamınızı şikayət etdirib qovduracağam buradan, heç nə deyə bilmədilər.\nEhh, oğlum niyə gəlmir, gör neçə ay oldu, zəng-zad da eləmir, işləri çoxdur, yoxsa mütləq gələrdi mənim oğlum, mütləq gələrdi!\nArtıq hamı qəribələşib, burada heç rəfiqəm də yoxdur, elə hamısının başı aşağıda, toxunsan ağlayacaqlar, birdən görürsən ki, bir qrup məktəb uşaqları gəlir, müəllimləri ilə hədiyyə də gətirirlər.\nElə sevinirlər ki, buradaki qocalar, hədiyyə alanda gözləri yaşarır, qucaqlayıb bağırlarına basırlar uşaqları, elə bil öz nəvələridir. Kiminsə gəlməyi buranın ən xoşbəxt günü olur, mən heç fikir vermirəm onlara, hədiyyə də almıram. Bu vaxtlarda artıq çox darıxıram oğlum üçün, gəlsəydi də bir görsəydim, zəng etsə, səsini eşidim, bəsimdir.\nHəkimlər gəlib, mənə qəribə-qəribə baxırlar, suallar verirlər, onlara dedim ki, rahat buraxın məni, oğlum gələndə hamınızı rədd eliyəcək buradan. Sonra çox utandim. Sən demə həkimi də oğlum göndəribmiş, canim oğlum..\nHəkim dediki oğlum onları bura göndərib ki, əslində mən onlara kömək etməliyəm. Oğlumun yeni inşa etdirdiyi xəstəxananın bir şöbəsində, maaş da verəcklər ki,Mənə onlara çətin işlərində kömək edim. Məni aparanda bədənimi xüsusi bir paltarla bağladılar ki, xəstələr mənim də Xəstəxana işçisi olduğumubilməsinlər. Bədənimi tərpədə bilmiridim. Burada xəstələrlə bir yerdə qalıram. Eyni dərmanlardan mənə də verirlər ki, xəstələr şübhələnməsin. Bəzən də yatıb qalıram huşumu itirirəm, dərmanlar lap bezdiricidir, ama oğlumun xəstəxanasında, özü də həkimlərin mənə çox böyük ehtiyacı var. Onlara kömək etməliyəm..\nXəstələr arsındakı baş verən hadisələri hər axşam baş həkimlə görüşəndə ona şəxsən bildirirəm. O həmişə məni diqqətlə dinləyib nə isə qeyd edir. Mən də sonra yenə onların yanına qayıdıram. Oğlum üçün də çox darıxıram, amma xəstələri də tək qoya bilmərəm. Onunla fəxr edirəm, O ki bu qədər xəstəni müayinə etdirir, onlara kömək edir. Bu qədər xəstəni nankor övladları buraya atıb gedib.\nGör necə də nankor övladlar var həyatda heç bir dəfə də gəlib soruşmurlar valideynlərini. Amma mənim oğlumsa məktub yazıb gəlmək istədiyini bildirir amma deyir ki, işləri çoxdur mütləq gələcək.\nAmma məktubdakı xətt heç oğlumun xəttinə də oxşamır. Özü deyir ki, kimsə yazır yəqin məktubu.\nBütün məktublarını hər gecə bir də başdan oxuyub,\nqucaqlayıb yatıram. Bu yaxınlarda da görüşəcəyik. Son məktubunda deyirdi ki, xəstələr hamısı sağalsın, hamımız yenə əvvəlki kimi bir evdə qalacağıq. Mən də o qədər sevindim ki, Necə də xoşbəxt bir Anayam ki, belə gözəl, ağıllı, qayğıkeş oğlum var. Canımm oğlum.. Can Oğlum...\nTarix: 01.12.2014 / 17:28 Müəllif: Aziza Baxılıb: 232\tBölmə: Maraqli Hekayeler


Almaniyanın müdafiə naziri İŞİD terror qruplaşmasının terror hücumlarını bərpa edə biləcəyi ilə bağlı xəbərdarlıq edib.\nDavos sammiti çərçivəsində Almaniyanın müdafiə naziri Anneqret Kramp-Karrenbauer, qrupa təzyiqin azaldığı halda İŞİD-in terror əməliyyatlarını bərpa etməsi üçün böyük bir təhlükə yarana biləcəyini qeyd edib.\nAlmaniyanın müdafiə naziri də İraqda alman əsgərlərinin olmasına haqq qazandırıb.\nAlmaniyanın hazırda İraqda 120 əsgəri var, lakin bu ölkədə hərbi əməliyyatları dayandırıb.\nAlman qoşunları əsasən İraq qüvvələrinin təlimində iştirak edir. Almaniyanın müdafiə naziri, son illərdə Ağ Ev və Vaşinqtonun Avropa müttəfiqləri, İraq və Suriyadakı terror qruplaşmalarının dəstəyi fonunda İŞİD terror qruplaşmasının hərəkətlərindən narahat olduğunu bildirir. /deyerler.org /\nTeqlər : #Almaniyanın,#İŞİD,#hücumlarının,#yenidən,#başlaması,#haqda,#xəbərdarlığı,


23.12.2016 11:10 | Oxunma sayı: 832\nSizə ən səmimi və dərin ehtiramımı çatdırıram. İcazə verin, Sizi 55 illik yubileyiniz münasibətilə ürəkdən təbrik edim.\nİcazə verin, Rusiya Federasiyasının Həştərxan vilayəti ilə Azərbaycan Respublikası arasında çoxşaxəli əməkdaşlığın möhkəmlənməsinə və inkişafına göstərdiyiniz hərtərəfli köməyə görə Sizə ürəkdən təşəkkürümü bildirim. Səmimi qəlbdən ümid edirəm ki, bizim bölgələr arasında yaranmış səmərəli, qarşılıqlı faydalı əlaqələr gələcəkdə uğurla inkişaf edəcək və möhkəmlənəcək.\nƏlamətdar yubileyiniz münasibətilə Sizə səmimi qəlbdən möhkəm cansağlığı, firavanlıq, uzun illər boyu tükənməz enerji, nəzərdə tutulan bütün planlarınızın reallaşmasını və ali dövləti fəaliyyətinizdə uğurlar arzu edirəm.


İstəyirəm ərim mənə bikini alsın, Avropalaşmaq istəyirəm' - Azərbaycanlı məşhur - sou biznes xeberleri 2022\n"Miss Azerbaijan-2019" model yarışmasının qalibi Səmra Hüseynova yenə qalmaqallı açıqlaması ilə gündəm olmağı bacarıb.\nazxeber.com Milli.az-a istinadən xəbər verir ki, cazibədar model "Tarixin bir günü" verlişində etdiyi açıqlama ilə yenidən diqqətləri üzərinə çəkib:\n"Bacım azəri ilə evlidir, amma mənim dünya görüşüm daha çox olduğu üçün mən o tərəfə qaçıram - Avropalaşmaq istəyirəm. Mənim xoşuma gəlir yoldaşım mənə bikinidə icazə versin, mən istəyərəm yoldaşım özü mənə bikini geyimləri alsın. Ona görə mən daha çox ora yol gedirəm".\nŞou Biznes Baxılıb: 664 Tarix: 13 may 2022\nFaiq Ağayev: 'Kimi rayonda maşından çılpaq atmışdılar, onları az adam bilir ' - VİDEO\nBaku TV-də yayımlanan "O kimdir?" verilişinin növbəti buraxılışının qonağı Xalq artisti Faiq Ağayev olub. xəbər verir ki, müğənni şou-biznesdə dostluqdan, gənc müğənnilərin tənqid olunmasından, mahnılarındakı ismarıclardan\nsonxeber.az qis geyimləri 2022 geyim şəkilləri geyim dəbləri utunun altini nece temizlemek asan ariqlamagin yollari salatlarin bezedilmesi elme aid atalar sozu kosmetika mən gəlmişəm aş süzəndən aş süzəm haxıştası kifoz


Evdə səliqəni necə yaratmalı? Marie Kondonun məsləhətləri » Qadinkimi.com\nEvdə səliqəni necə yaratmalı? Marie Kondonun məsləhətləri Tarix : 26 Yanvar 2019, 15:50\nMarie Kondo-nun proqramları yanvar ayında Netflix kanalında çox populyar olub.\nMarie Kondo iştirak etdiyi televiziya proqramında məsləhətlərini verir.\nABŞ-ın yaradıcısı Benjamin Franklin səliqəli ola bilməyib.


“Sərçələr” hekayəsinin motivlərinə həsr edilmiş rəsm sərgisi keçirildi | Afaq Məsudun saytı\n“Sərçələr” hekayəsinin motivlərinə həsr edilmiş rəsm sərgisi keçirildi\nAzərbaycan Respublikasının Prezidenti yanında Gənclər Fondunun və Binəqədi rayon Gənclər və İdman İdarəsinin təşkilatçılığı ilə Azərbaycan Dövlət Rəssamlıq Akademiyasının tələbələrinin yazıçı Afaq Məsudun “Sərçələr” əsərinin motivləri əsasında “Xəyalımın illustrasiyaları” adlı sərgisi keçirilib.\nTədbiri giriş sözü ilə açan – Gənc Psixoloqlar İctimai Birliyinin idarə heyətinin üzvü Aytac Abbasbəyli layihə barədə geniş məlumat verərək, bir-birindən fərqli səhnələri ifadə edən bu tabloların bütövlükdə “Sərçələr” əsərinin tam görüntüsünü yaratdığını, sərgiyə toplanan izləyicilərin bu rəsmlərlə sanki əsərə vizual səyahət etmiş olduğunu bildirib.\nArdınca söz Xalq rəssamı Arif Hüseynova verilib. A.Hüseynov ədəbiyyatın rəssamlıqla vəhdətinin maraqlı hadisə olduğunu və gələcəkdə A.Məsudun digər əsərlərinin də illustrasiyalarından ibarət sərgilərin təşkil olunmasının izlyicilərdə böyük maraq doğuracağını qeyd edib. O, yazıçının yaradıcılığı, əsərlərinin fəlsəfi və psixoloji gücü haqqında danışıb: “Afaq Məsudun bir əsəri – onu eyni zamanda müxtəlif rəssamların ifadə etməyinə imkan yaradır. Bu gün burada sərgilənən əsərlər “Sərçələr” hekayəsinin yaratdığı müxtəlif səhnələrin toplusudur. Mən düşünürəm ki, rəssamların sayı nə qədər artsa da, bu əsərdən doğan səhnələrin sayı heç vaxt tükənməyəcək”.


İlham Əliyev Niderlandın Azərbaycandakı səfirinin etimadnaməsini qəbul etmişdir\n03 sentyabr 2013, 17:40\nPrezident İlham Əliyev Niderland Krallığının ölkəmizdəki səfiri Robert Jan Qabrielsenin etimadnaməsini qəbul etmişdir.\nSəfir Robert Jan Qabrielsen fəxri qarovul dəstəsinin qarşısından keçdi.\nRobert Jan Qabrielsen paytaxtımızda gedən sürətli inkişaf proseslərinin onda dərin təəssürat yaratdığını dedi. O, Niderland Kralı Əlahəzrət Villem-Aleksandrın Azərbaycan xalqına ən xoş arzularını çatdırdı.\nGörüşdə Azərbaycan ilə Niderland Krallığı arasında ikitərəfli münasibətlərin inkişafı üçün yaxşı potensialın mövcud olduğu vurğulandı, əlaqələrimizin müxtəlif sahələrdə inkişaf etdirilməsində qarşılıqlı layihələrin önəmi qeyd edildi.\nAzərbaycan-Avropa İttifaqı əməkdaşlığının daha da genişləndirilməsi ilə bağlı məsələlər ətrafında fikir mübadiləsinin aparıldığı görüşdə ikitərəfli münasibətlərimizin bundan sonra da möhkəmləndiriləcəyinə əminlik ifadə olundu.


Bolnisidə silahlı insident: abxaz gənc öldürüldü - Modern.Az Azərbaycan və dünya xəbərləri\n20 İyun 2021, 09:20 | DÜNYA\nÖtən gün Bolnisi rayonunda ölümlə nəticələnən silahlı insident baş verib.\nModern.az Gürcüstan mediasına istinadla xəbər verir ki, odlu silahdan açılan atəş nəticəsində 1 nəfər həlak olub. Mövcud məlumata görə, insident zamanı həyatını itirən gənc Abxaziyadan olub. O, Dmanisidə yaşayıb və dostları ilə birlikdə Bolnisidə işlədiyi üçün kirayədə yaşayırmış.\nİddialara görə, hadisə gənclər arasında yaranan mübahisədən sonra baş verib. Hadisə zamanı silahdan açılan atəş nəticəsində ağır yaralanan gənc xəstəxanaya yerləşdirilsə də lakin onun həyatını xilas etmək mümkün olmayıb.\nDaxili işlər nazirliyi faktla bağlı cinayət məcəlləsinin qəsdən adam öldürməni nəzərdə tutan 108-ci maddə əsasında istintaq başladığını açıqlayıb.